
IMF ta genera modelo di proyeccion di yegada di turista basa riba 
Aruba 


Proyeccionnan 
preciso 
di yegada di turista ta es- 
encial pa pronostico eco- 
nomico di un pais, E canti- 
dad di bishitante stay-over 
ta corelaciona altamente 
cu exportacion di turismo 
y output total na Aruba. 
Segun Stinge A.G. y A.V. 
Steeg, un dollar di tourism 
receipt na Aruba a genera 
un entrada directo di 68 
cen y un entrada total di 
95 cen (despues di tene 
cuenta cu efectonan indi- 
recto). Pues, pronostico 
di e yegada di turista den 
futuro ta crucial pa mod- 
elonan macroeconomico 
pa proyecta GDP real. 


E publicacion di IMF ta me- 
hora modelonan di proyec- 
cion a corto plaso pa yegada 
di turismo door di calcula y 
evalua un modelo di serie di 
tempo cu regresornan ex- 
terno (ARIMA-X) usando e 
caso di Aruba. Mirando e im- 
portancia di mercado Meri- 
cano pa Aruba, ta investiga 
balor informativo di buskeda 
riba Google originando na 
Merca, utilisacion di capa- 
cidad di vuelo riba aerolin- 
eanan Mericano, y demanda 
per capita di consumidornan 
Mericano, mirando e volatil- 
ity index den bolsa di balor 
(VIX). Den esaki a haya vari- 
os realisacion. 


Pa cuminsa, capacidad di 
vuelo ta e miho variable pa 
conta pa e restriccionnan di 
biahe durante pandemia. Di 
dos, gasto di consumo per- 
sonal real na Merca ta bira 
un miho “voorspeller” cu en- 
trada, ya cu e ta captura miho 
e impacto di restriccionnan 
di Covid-19 riba comporta- 
mento di consumidor, mien- 
tras entrada reforsa pa sosten 
fiscal di pandemia no a dirigi 
completamente riba gasto. 
Coreccion di intercepcion ta 
mehora e modelo den e peri- 
odo di calculacion. Y Final- 
mente, e pandemia a cambia 
e relacionnan econometrico 
entre e yegada di turista y nan 
determinantenan principal, y 
e precision di modelonan di 


pronostico. 


Aruba 
Turismo ta e pilar economico 
principal pa hopi pais den Ca- 
ribe. E industria a crece du- 
rante decadas, mientras hopi 
isla Caribense a reconoce su 
beneficio, manera infrastruc- 
tura mehora, mas entrada pa 
gobierno local cu ta permiti 
mehora facilidad y servicio na 
comunidad, y “spillover” den 
otro sectornan economico. 


Prome cu e pandemia na 
2019, e cantidad di bishitante 
internacional 
globalmente 
a alcansa casi 1.5 biyon (+4 
porciento riba aña anterior); 
paisnan Caribense a ricibi 
32 miyon di e turistanan aki 
(+4.4 porciento riba aña an- 
terior), cu a genera alrededor 
di $42 biyon den gasto bruto 
(+6.4 riba aña anterior). 


Aruba ta un di e paisnan mas 
dependiente 
riba 
turismo 
den Caribe. Aruba a cuminsa 
desaroya su industria di tur- 
ismo na 1947 cu fundacion di 
Aruba Tourism Commission. 
Desde e tempo ey, y special- 
mente despues di clausura 
di refineria na 1985, Aruba 
a enfoca riba turismo como 
su principal motor pa crece- 
mento economico y a posi- 
ciona su mes como e desti- 
nacion mas afluente den e 
region. 
Na 2019, Aruba a ricibi mas 
di 1.1 miyon turista – dies bi- 
aha e poblacion total (compa- 
ra cu apenas 200mil na 1985). 
Mayoria di turista na Aruba 
ta bin for di Merca; durante 
2015-2021, nan participacion 
a aumenta di 2/3 na mas di 
4/5. Europa, America Latino 
y otro regionnan ta tuma par- 
tinan casi igual di e bishitan- 
tenan no-Mericano. 


Durante su inicio na 2020, 
pandemia di Covid-19 sev- 
eramente a afecta economia 
global, specialmente sector 
di turismo y servicio. E me- 
didanan di distancia social y 
ceramento di frontera a afecta 
fuertemente e islanan chikito 
dependiente di turismo, cual 


ta vulnerable na shock ex- 
terno, enfrentando tiki diver- 
sificacion di exportacion y un 
debe externo halto. 


Na 2020, yegada di turista na 
Aruba a cay alrededor di 2/3 
compara cu nivel di 2019 (tiki 
miho cu e perdida di ¾ di 
turismo den region Caribe en 
general), dunando impulso 
na un reduccion di economia 
real cu 18.6 porciento. 
Asina mes, hasta na 2020, 
turismo a crea directamente 
44 porciento di GDP di Aru- 
ba y 36 porciento di su cupo 
di trabao, contribuyendo al- 
rededor di 4/5 di entrada di 
exportacion y dunando un 
fuente crucial di suministro 
di divisas. E introduccion 
di e “Aruba Health & Hap- 
piness Code” y e app mobil 
“Aruba Health” a yuda rebiba 
turismo unabes cu frontera a 
habri back na Juli 2021. Na 
2021, yegada stay-over a mas 
cu duplica, alcansando 72 
porciento di e nivel di 2019. 
Na 2022, recuperacion di 
turismo a continua, y e yega- 
da na april-juni ya a surpasa e 
nivelnan di 2019 pa e mesun 
lunanan. 


Proyeccion 
Proyeccion di yegada di tur- 
ista durante y despues di pan- 
demia di Covid-19 ta un reto. 
Pa pronostica turismo desde 
e pandemia di manera preci- 
so, e autornan mester haya un 
variable cu lo contene infor- 
macion tocante e reduccion 
drastico di turismo durante 
pandemia di Covid y ta dis- 
ponible claramente tanto den 
pasado, presente y futuro. E 
tarea mas dificil ta pa haya 
un modelo cu rapidamente 
lo ahusta y produci proyecci- 
onnan mas preciso durante e 
preiodonan den cual turismo 
a stop pa motibo di ceramen- 
to di frontera y restriccion di 
movemento – cual na Aruba 
tabata april-juni 2020. 


E investigacion di IMF ta 
resalta e beneficio di usa da- 
tonan di US RPCE per Cap- 
ita, Google Trends, capacidad 
di vuelo y volatility index pa 


pronostica yegada di turista 
na Aruba desde e pandemia. 
E modelo base ta ARUBA 
(2,0,2) cu set completo di 
variante externo: e ta duna e 
miho fit (manera demostra 
pa e mayor probabilidad y 
menor balor AIC) y ta duna 
menos eror den pronostico pa 
un muestra completo (com- 
para cu otro set di regresor pa 
e mesun clase di modelo). 
Segun e estudio di IMF, 
variable di Google Trends ta 
mehora e precision di e pro- 
nostico riba e modelo ARI- 
MA puro cu 11 pa 13 por- 
ciento. 
Capacidad di vuelo ta duna e 
beneficio marginal mas halto 
pa e precision di e pronostico: 
e ta reduci e RMSE y Theil’s 
U coefficient den un averahe 
di 16.8 y 20.1 porciento. 
Agregando cambio den VIX 
marginalmente ta reduci e 
RMSE den tur formulacion, 
pero no ta mehora consis- 
tentemente otro medidanan 
di precision di pronostico. 
Sinembargo, e ta beneficia 
e pronostico durante pan- 
demia, cual ta 33 porciento 
mas preciso cu un “random 
guess”. 
Inclusion di RPCE ta contri- 
bui mas di 70 porciento na e 
mehoracion den e probabili- 
dad di e modelo y ta reforsa e 
balor informativo di e mod- 
elo cu 14.2 porciento, pero 
solamente 2.1 porciento na 
e reduccion residual. Utili- 
sacion di capacidad ta hunga 
e rol mas grandi den reduci 
margen di eror y AIC, mien- 
tras su rol den mehoracion di 
probabilidad ta modesto. 


Impacto di Merca 
A reevalua riba tres muestra. 
Gasto di consumo per capita 
na Merca a gana significado 
durante tempo. Na momen- 
to cu ta inclui e lunanan di 
pandemia, 
$100 
adicional 
per capita den gasto real na 
Merca lo genera alrededor 
di 125 mas yegada di turista 
na Aruba. Pa pone esaki den 
perspectiva, un aumento den 
gasto averahe per capita cu 1 
porciento lo implica alred- 
edor di 435-490 mas yegada 


mensual di turista na Aruba. 
Residual a aumenta di 4.0-4.1 
prome cu e pandemia na 4.2- 
2.25 y 4.50-4.54 cu extension 
di e muestra na 2020 y 2021, 
respectivamente. 


Pandemia di Covid-19 a in- 
troduci factornan adicional 
afectando yegada di turismo, 
cual e modelo no por capta 
directamente: e cantidad di 
caso di Covid-19 na Aruba y 
paisnan fuente, cambio den 
preferencia y comportamen- 
to di consumidor, ceramento 
di frontera y rekisitonan di 
biahe mas estricto (incluy- 
endo carchi di vacunacion y 
test). Pues, e probabilidad di 
e modelo ta reduci levemente 
cu un extension di e muestra. 


Pandemia di Covid-19 a 
afecta e impacto marginal di 
e variablenan externo prin- 
cipal. Inclusion di un “dum- 
my” di Covid-19 ta indica cu 
durante 
2020m3-2021m12, 
yegada mensual di turista a 
reduci cu un averahe di 38- 
39 mil bishitante durante 
2020-2021. Tambe ta reduci 
e efecto marginal di e VIX: 
prome cu pandemia, un au- 
mento di 1 punto den VIX 
maximo mensual lo costa 
Aruba un perdida di alred- 
edor di 5-9 turista pa luna. 
Den e muestranan expandi y 
despues di coreccion di inter- 
cepcion, e coeficiente di VIX 
ta reduci cu -2, y ta perde su 
significado estadistico. 


Efecto marginal averahe di 
e utilisacion di capacidad 
di vuelo a aumenta di 0.37 
prome cu e pandemia na 0.61 
y 0.71 na 2020 y 2021 respec- 
tivamente: basa riba e mues- 
tra completo, un porciento 
mas den factor di carga lo 
aumenta e fluho di turismo 
na Aruba cu alrededor di 710 
persona. Google Trends tam- 
be a bira un indicador mas 
fuerte di yegada di turista 
den futuro: un aumento den 
frecuencia di buskeda riba 
internet di un porciento ta 
coresponde na 130 bishitante 
adicional. 

Privatisacion di RWZI por tuma luga pa comienso di aña 2023 


Ya pa algun aña, Riool Wa- 
ter Zuivering Instalatie 
(RWZI) a bira un topico 
di atencion pa motibo di 
e antiguedad di e planta y 
e falta di mantencion den 
añanan anterior. 


E planta aki cu tin 50 aña caba, 
ta colecta awa cu ta yega for 
di High Rise Hotel, Low Rise 
Hotel, Dakota, henter Oran- 
jestad y un parti di Monser- 
rat. E ultimo cambio cu a ser 
haci na 1997 a acomoda cu 
por ricibi mas awa, pero no a 
drecha e capacidad pa procesa 
y purifica e awa. 


For di basta tempo tabatin 
keho no solamente di habi- 
tantenan di e barionan cerca 
di e luga, sino tambe di tur- 
istanan cu tabata reporta un 
holo malo y hasta awa sushi 
tabata bayendo pa area di 
Eagle Beach. Incluso na aña 
2019, lider di partido Raiz 
cu awor ta fungi como min- 
ister di Naturalesa a duna un 
conferencia di prensa na Cas 
di Cultura pa trece dilanti su 
preocupacion tocante e me- 
nasa cu RWZI tabata repre- 
senta pa naturalesa y econo- 
mia na e momento ey. 


Na aña 2020, e minister di 
Infrastructura, Medio Am- 
biente y Desaroyo Teritorial 
na e momento ey, Marisol 
Lopez-Tromp a yama na un 
conferencia di prensa urgente 
pa splica e situacion critico 
cu e planta di purificacion na 
Bubali Plas tabata representa 
pa comunidad. El a indica cu 
mester di un inversion gran- 
di pa haci renobacion, ya cu 
tempo cu a construi e planta 
50 aña atras no tabatin e me- 


sun cantidad grandi di pobla- 
cion manera e area turistico a 
bin desaroyando den ultimo 
añanan. 
E tempo ey ya caba RWZI ta- 
bata representa un peliger, ca- 
minda Lopez-Tromp a sigura 
cu un incidente por a tuma 
luga treciendo consecuen- 
cianan pa loke ta e parti di 
Salud, Turismo, Medio Am- 
biente. 


Den aña 2022 ainda e planta 
ta procesa 4.500 cubic pa 
dia, pa motibo di desaroyo 
economico, unda cantidad 
di camber di hotelnan a au- 
menta y consecuentemente 
e demanda di produccion di 
awa di pos tambe a aumenta 
drasticamente pa dia. E planta 
ta ricibi entre 8.000 pa 8.500 


cubic, segun loke DOW a 
yega di menciona den un 
conferencia di prensa. 
“E reto grandi cu DOW tin 
na e momentonan aki ta cu 
e planta a bay atras, pa via di 
mantencion. Nos a bringa 
hopi duro pa tene den bon 
condicion y tene operacional 
pa circunstancianan”, Mar- 
lon Croes director di DOW a 
sigura pa loke ta trata RWZI 
na januari di e aña aki. 


RWZI tambe tabata tema di 
discusion pa loke tabata e 
recomendacionnan y discu- 
sionnan di CAft pa aña 2022 
pa e alocacion di 16 miyon 
florin. September ultimo, 
prome minister Evelyn Wev- 
er-Croes den Parlamento di 
Aruba a indica cu nan tabata 


buscando un plan pa por pri- 
vatisa e planta aki y mientras 
tanto DOW tabata bin haci- 
endo e trabaonan di manten- 
cion pa e muraya, di cual ya a 
ehecuta 98%, y cu e bon no- 
ticia ta “cu no tin riesgo mas” 
cu e muraya por kita y cay den 
otro causando un calamidad. 
“E trabaonan di mantencion 
di e planta cu a wordo presu- 
puesta, cu ta sali di e begrot- 
ing di DOW mes, a wordo 
haci”, prome minister a ex- 
presa. 


Privatisacion 
Di e alocacion di fondo di 16 
miyon florin, el a declara cu 
debi na e plannan di gobierno 
pa privatisa esaki y pas’e den 
man di Utilities Aruba N.V., 
e no tabata den nan presu- 


puesto mas pa 2022. “DOW 
hunto cu Royal Haskoning a 
traha hunto un master plan 
pa stipula kico ta e futuro di 
RWZI. Nan tambe a diseña 
un planta nobo y aworaki nos 
ta den dialogo pa mira con 
por traspasa esaki pa Utilities 
Aruba N.V, pa motibo cu esa- 
ki pa nan tin mas hopi benefi- 
cio. Mirando cu WEB ta esun 
cu ta produci awa y WEB ta 
bende awa por ehemplo na 
agricultornan, pero nan ta 
bendiendo e awa caro na un 
prijs abao na agricultornan, si 
Utilities tin den e consorcio 
e RWZI nan por bende mas 
awa na un prijs rasonabel pa 
menos gasto pa WEB tambe.” 


A inverti caba un cifra di 3.4 
miyon florin pa upgrade e 
planta y pa comienso di janu- 
ari 2023 por tuma luga e tras- 
paso pa e compania aki. 


Minister Arends den un en- 
trevista pa otro medio di co- 
municacion a señala cu mi- 
rando e situacion financiero, 
nan como gobierno ta haci- 
endo inversion den stapnan. 
“Pero unabes bo privatisa 
esaki, e entidad por bay afo 
y busca refinanciamento pa 
construi full un RWZI nobo 
den un solo biaha, cu lo por 
procesa un total di 15.000 cu- 
bic di awa y esey lo ta garan- 
tisa no solamente cu e canti- 
dad di hotel cu tin awor, pero 
tambe den esunnan cu ta den 
pipeline pa wordo desaroya, 
cu tur esakinan lo por wordo 
procesa den un forma debido 
y responsabel” minister Ar- 
ends a señala. 

Minister Ursell Arends: 
Esfuerso grandi pa paga candela na Dump 


Diasabra mainta a surgi 
un situacion unda por a 
constata huma tumando 
control di e bisindario di 
dump 
Parkietenbos 
pa 
motibo di candela y pa 
anochi e candela a crece 
y menasa di bira un crisis 
nacional. 


Segun un comunicado di 
prensa di gobierno, min- 
ister Arends mesora a haci 
yamada na departamenton- 
an concerni pa atende cu e 
candela inmediatamente y 
tambe a presenta na sitio pa 
ta na altura di con a yega na 
un punto unda cu e situacion 
a escala di e manera aki y pa 
coordina hunto cu e otro de- 
partamentonan riba posibel 
solucion. Tambe a coordina 


cu empresanan priva cu tin 
ekipo y material cu mester na 
momento asina. 


Pa 1’or di madruga ekipo di 
DOW y Serlimar den coop- 
eracion cu CTC y ATCO 
a logra domina e parti mas 
grandi. Cada 5 minuut un 
truck a yega cu santo pa com- 
bati e candela. Pa oranan di 
mainta e candela a keda gran- 
demente domina. Minister 
Arends ta enfatisa cu com- 
bati e candela aki tabata un 
esfuerso nacional caminda 
sector publico y sector priva 
a pone man na obra pa hunto 
ataca un situacion hopi serio. 


Na e momentonan aki no por 
specula ainda na e causa di e 
candela pero lo averigua esaki 


pa trece claridad y pa preveni 
cu esaki lo por sosode atrobe 
mientras ta den proceso pa 
cera e dump pa fin di aña. 


Minister Arends ta gradici 
Bureau Rampenbestrijding, 


cu a reacciona cu rapidez no 
solamente riba e yamada di 
Minister Arends pero riba un 
emergencia pa Aruba henter. 
Tambe palabra di danki na 
Brandweer Aruba, Serlimar, 
DOW, CTC, ATCO y tur 


otro instancia y departamen- 
to cu a yuda atende cu e situa- 
cion lamentabel aki. 


“Dump Parkietenbos ta un 
crisis nacional y e candelanan 
aki ta urgi nos pa acelera mas 
ainda e proceso pa cera dump 
Parkietenbos y ciudadanonan 
di Aruba por ta sigur cu nos 
lo haci nos maximo esfuerso 
pa cu esaki,” Minister Arends 
ta reacciona, “den 1 aña nos a 
bin ta traha riba un solucion 
structural pa un problema 
cu a bin ta causa peliger na 
nos medio ambiente y pa e 
salud di nos habitantenan ya 
pa 70 aña caba, pero pa 31 
di december 2022 nos ta bay 
logr’e!” Minister Arends ta 
termina. 


Na october 2022, Aruba a ricibi 83,404 bishitante “stayover” 
October 2022 a surpasa e cifranan di october 2019 


Oficina di Turismo, A.T.A., 
ta informa cu pa luna di 
october nos destinacion 
a ricibi un total di 83,404 
bishitante “stay-over”. Si 
compara luna di october 


2022 cu october 2019 - cu 
tabata e ultimo aña nor- 
mal di turismo, por mira 
cu Aruba a recupera 105% 
di locual a wordo ricibi na 
october 2019. 


E tres mercadonan cu mas a 
destaca den e cantidad di tur- 
ista cu a bishita na october 
2022 como tambe den grado 
di recuperacion den e dife- 
rente regionnan ta; Estados 


Unidos cu 61,156 bishitante 
cu ta representa un grado 
di recuperacion di 105% 
den comparacion cu octo- 
ber 2019, Hulanda cu 3,767 
bishitante cu ta representa 
un grado di recuperacion di 
104% den comparacion cu 
october 2019 y Colombia cu 
3,291 bishitante cu ta repre- 
senta un grado di recupera- 
cion di 160% den compara- 
cion cu october 2019. 


2022 den comparacion cu 
2021 
2022 ta mustra un crecemen- 
to mas fuerte y stabil cu 2021. 
Si compara october 2022 cu 
october 2021 por wak un 
crecemento di 19% den can- 
tidad di bishitantenan “stay- 
over”, for di 70,056 bishitan- 
te pa 83,404 bishitante. 


Mercadonan 
Norte America ta keda e 
mercado mas fuerte pa Aruba 
y na october 2022 un total 
di 64,700 bishitante Norte 
Americano a bishita Aruba. 
Esaki ta 77.6% di e total di e 
bishitantenan “stayover”. Na 
october 2022, Europa a trece 
7,534 bishitante pa Aruba, cu 
ta 9.0% di e total di bishitan- 
tenan “stayover”. Un total di 


7,703 bishitante cu ta repre- 
senta 9.2% di e bishitantenan 
“stayover” tabata procedente 
di Latino America; y 4.2% di 
e total di bishitantenan stay- 
over pa october 2022- cu ta 
3,467 bishitante, a bishita nos 
isla for di otro partinan di 
mundo. 


2022 
E prome 10 lunanan di 2022 
Aruba a ricibi un total di 
899,766 
bishitante 
“stay- 
over”, cu ta representa un 
grado di recuperacion di 97% 
compara cu e mesun lunanan 
di 2019. Mester agrega cu den 
e prome 10 lunanan di 2022 e 
mercado di Estados Unidos a 
surpasa e cantidad di bishi- 
tante den e mesun periodo di 
2019 cu 10,173 bishitante. 


Tourism Credits / Central 
Bank Of Aruba 
Di acuerdo cu Banco Cen- 
tral e asina yama ‘Tourism 
Credits’ 
(anteriormente 
yama “Tourism Receipts”) 
den e prome kwartaal di 
2022 turismo a contribui cu 
AWG 1,051.6 miyon den nos 
economia, esaki ta un recu- 
peracion di 96% compara cu 
2019. 

Crimen organisa a penetra partido AVP 


Mirando e ultimo casonan den Cor- 
te di Husticia di Aruba di e delas- 
ter ex-ministernan persigui penal- 
mente, por mira cu a draai un or- 
ganisacion criminal den Cocolishi 
na momento cu nan tabata fungi 
como minister, unda cu Paul Croes 
a keda condena caba pa laba placa, 
acepta soborno, abuso di poder 
y forma parti di un organisacion 
criminal “ontheffingfabriek”. 


Organisacion Criminal 
E elemento ‘organisacion’ ta e defini- 
cion cardinal di e articulo 2:79 di Codi- 
go Penal di Aruba. Sin participacion no 
tin organisacion. Segun e articulo aki, pa 
por bisa cu e ta un organisacion crimi- 
nal, tin cu cumpli cu tres criterio: tin un 
cooperacion mutuo entre e sospechoso- 
nan; tin un cierto structura; y mester tin 
un continuacion. 
E organisacion aki su structura no mes- 
ter ta grandi, mester tin minimo dos 
sospechoso y no necesariamente e so- 
spechosonan den organisacion mester 
conoce otro. Ademas door cu ta un or- 
ganisacion criminal, nan no tin exigen- 
cianan pa cumpli ni ta mara na tempo di 
existencia, y no mester tin deliberacion. 
E unico intencion di e organisacion ta pa 
comete actonan criminal. 
Articulo 2:79 ta regarda pa proteha e co- 
munidad contra e peliger di e sorto di 
organisacionnan criminal aki, cu ta di- 
rigi specialmente riba colaboracionnan 
mutuo cu nan mesun dinamismo, cu ta 
un riesgo grandi pa comete e hechonan 
castigabel aki. Articulo 2:79 aki di Codi- 
go Penal di Aruba ta pa evita e existen- 
cia di cierto gruponan cu e intencion di 
comete actonan criminal. 


Paul Croes y Organisacion Crimi- 
nal den Cocolishi cu a draai un on- 
theffingenfabriek 
E Structura di ex-minister Paul Croes a 
cuminsa ora e tabatin su funcion como 
minister di Asuntonan Social, Huben- 
tud y Labor den gabinete Mike Eman 
II na october 30 di 2013 tempo cu el a 
huramenta. Bao su mando e tabatin tres 
persona crucial cu a yud’e pa crea un 
structura criminal, unda cu Giovanni 
Capriles tabata coordinador y presiden- 


te di su fundacion, Leadership & Excel- 
lence; Selma Arends cu tabata su secre- 
taria y tambe su prima; ademas di Roque 
Aparicio, cu ta su amigo personal cu a 
fungi como coordinador y chauffeur di 
ex-minister Croes. 
For di eynan e organisacion criminal a 
cuminsa haya forma (structura), unda 
cu e ‘ontheffingenfabriek’ – manera 
Ministerio Publico a yam’e – a inicia, cu 
e colaboracion di otro 3 persona. Esaki- 
nan ta Juancho Filiciana, kende tabata 
e tramitador di permiso principal y un 
persona crucial den e organisacion; bao 
di Juancho cu ta Aleida Vasquez, propi- 
etario di Bashaka Services & Enterprises 
NV y su ex-pareha Felipe Schwengle, cu 
tabata falsifica documento y haci estafa. 


Benny Sevinger y organisacion 
criminal den Cocolishi cu a firma 
pa bende patrimonio di pueblo 
Den tratamento di e caso Avestruz a 
sali na cla varios hechosnan como por 
ehemplo, placa pa fiesta di Sevinger su 
yiu muhe cu a haci 15 aña unda tabatin 
un open premium bar, firma opcion pa 
terenonan pa compania cu no a wordo 
lanta ainda, 40 mil florin na Sitchting 
Fundacion Curason Berde pa campana 
di Sevinger, un simpel ambtenaar cu a 
bira miyonario cu cumpramento y ben- 
demento di tereno di patrimonio di 
Aruba. Esakinan ta un di e poco hechos 
di e caso Avestruz unda varios tereno a 
wordo duna y bendi pa amigonan, cam- 
pañadornan di AVP, coordinador y spon- 
sernan di Sievinger. 
Ministerio Publico a exigi castigo di 
prison di 5 aña contra e ex-minister di 


Infrastructura di Gabinete Mike Eman 
1 y 2, actual miembro di parlamento 
Benny Sevinger ken na opinion di Min- 
isterio Publico, Sevinger a haci su mes 
culpabel di soborno, estafa di pais Aru- 
ba, abuso di funcion, labamento di placa 
y malversacion. 
Ademas Ministerio Publico a exigi cu 
Sevinger ta wordo saca for di e passief 
kiesrecht y cu e ta perde e derecho pa 
cubri cualkier puesto, pa e periodo 
maximal. Si Corte sigui e exigencia aki 
di Ministerio Publico esaki lo ta pa un 
periodo di 10 aña. Tambe lo cuminsa 
un procedura di ontneming contra dje 
pa un total di 914.651,72 Florin. Cu Se- 
vinger a laga su mes wordo cumpra, a 
shock comunidad di Aruba gravemente. 
El a haci Pais Aruba daño y esey Minis- 
terio Publico ta tene hopi na malo. 


Ex-minister presidente Mike Eman 
tambe lo tin cu bay duna cuenta 
Esaki tin di haber cu e comerciante 
Venezolano yama Roberto Rincon cu 
a haci donacion -mas cu un biaha- di 
cantidad grandi di placa segun infor- 
macion concreto cu Bon Dia Aruba ta 
dispone di dje, ta conoci caba e famoso 
transferencia di 49.950 dollar Meri- 
cano cu ex-minister Eman a ricibi riba 
e cuenta di Fundacion Campaña Mike 
Eman door di Rincon ken a wordo con- 
dena na Merca pa pagonan di soborno 
na hopi compania y funcionarionan di 
gobierno Venezolano. 


Partido AVP tin 2 minister condena pe- 
nalmente caba y si Benny Sevinger lo 
wordo condena e ta bira di 3. 

Minister Geoffrey Wever 
Inflacion internacional tin su impacto riba nos economia 


Durante e presentacion di 
Presupuesto 2023 Minister 
Geoffrey Wever a elabora 
ampliamente riba e efecto 
di desaroyo di prijsnan in- 
ternacional riba e nivel di 
prijsnan di servicio y pro- 
ductonan na Aruba. 
Subida di prijsnan di servicio 
y productonan of inflacion 
ta un topico di tur dia, door 
di su impacto riba nos cart- 
era. E dependencia grandi di 
Aruba riba importacion di 
productonan ta nifica cu nos 
ta importa tambe e subida di 
prijsnan internacional. Esaki 
ta nifica cu nos productonan 
ta bira mas caro cu un caida 
den poder di compra como 
resultado. 
Den e ultimo proyeccion over 
con nos economia lo desar- 
oya, Departamento di Asun- 


tonan Economico ta premira 
un inflacion di 5.6% na 2022 
y na 2023 un inflacion di 
5.4%. E proyeccion aki ta basa 
riba un analisis profundo di e 
ultimo desaroyonan interna- 
cional y nacional door di nos 
expertonan. 
Durante e tratamento di 
presupuesto 2023 minister 
Geoffrey Wever a elabora na 
un manera amplio riba e im- 


pacto economico di introduc- 
cion di BTW compara cu un 
subida di tarifa di BBO. Dife- 
rente estudio haci a base di 
peticion di Gobierno di Aru- 
ba a demostra cu un subida di 
e tarifa di BBO cu 1.0% lo tin 
un impacto di 1.4% riba in- 
flacion compara cu e impacto 
di BTW cual ta entre 5.3% te 
cu un “worst-case-scenario” 
di 9.9% cu un tarifa di BTW 
di 6% y 14%. 


Estudionan a demostra cu 
e impacto riba nos prijsnan 
di producto y servicio ta de- 
pende parcialmente riba e de- 
cision di comerciantenan; si 
nan ta kita prome e BBO y a 
base di e prijs aki – sin BBO 
– ta aplica e tarifa nobo. Si no 
kita e BBO prome y aplica e 
tarifa nobo, ta premira cu es- 
aki lo resulta den un inflacion 
mucho mas halto. 
Desaroyo internacional di 
prijsnan y e espacio di com- 
erciantenan lo influencia e 
decision si lo ahusta e prijs- 
nan pa e consumidor. Den un 
scenario unda cu comercian- 
tenan no kita e BBO prome, 
asina yama un “worst case- 
scenario”, e impacto di BTW 
riba inflacion lo ta 9.9%. Den 
e scenario cu comerciantenan 
ta kita e BBO prome, e im- 


pacto di BTW riba inflacion 
lo ta 5.3%. Esaki ta e rango, 
den teoria, pero e realidad lo 
ta entre 5.3% y 9.9%. Expec- 
tativa ta cu algun comerciante 
si, y algun no lo kita e BBO 
prome. 


E realidad ta keda cu Gobi- 
erno di Aruba tin gastonan – 
entre otro di interes di debe 
– cu e mester cubri. Aki a bin 
cu e recomendacion cu lo 
mester subi BBO cu 1%. E 
calculacionnan a ser haci y ta 
indica cu subida di BBO cu 
1% tin efecto inflatorio hopi 
mas abao di solamente 1.4% 
adicional. 
Minister Wever a declara cu a 
base di e estudionan aki, y e 
situacion actual, cu gobierno 
a haci un decision responsa- 
bel y prudente, y ta para tras 
di e decision aki tambe. 


Minister Maduro di Finanzas ta informa: 
Reunion regular cu colegio di CAFT a tuma luga pa atende e puntonan di 
supervision financiero 


Recientemente 
Minis- 
ter Maduro a tene un re- 
union regular cu CAFT 
pa atende e puntonan cu e 
supervision financiero di 
Reino Hulandes ta trece 
cune pa Aruba. Riba agen- 
da tabata tin e Cambio di 
Presupuesto 2022, Presu- 
puesto 2023, Landspak- 
ket, Gastonan di Cuido y 
Impuesto. Na comienso 
tambe a combersa riba 
e decision di Conseho di 
Minister di Reino pa no 
duna Aruba un ‘Aanwijz- 
ing.’ Aki ta sigui un bista 
di e topiconan trata. 


Cambio Presupuesto 2022 
Conforme e ciclo presupu- 
estario, Gobierno a presenta 
un Cambio di Presupuesto 
2022 na Parlamento. Un par 
di luna atras ya caba Gobier- 
no a informa Parlamento di e 
cambionan aki por medio di 
un ‘Nota di Fin di Aña’ den 
cual a indica ta cual ta e cam- 
bionan cu ta wordo proponi y 
den cual ta resalta cu e deficit 
ta wordo reduci di 148 mi- 
yon florin pa 127 miyon flo- 
rin. Manera conoci e deficit 
aki lo wordo reduci mas y lo 
yega bou di 113 miyon. E ul- 
timo aki despues cu riba nivel 
‘bestuurlijk’ a keda acorda cu 
e deficit pa aña 2022 mester 
wordo reduci mas pa asina 
evita un ‘aanwijzing’ manera 
CAFT a conseha. 


RMR no a duna ‘Aanwijzing’ 
Durante e reunion Minister 
Maduro a toca e tema tambe 
di e instruccion ‘Aanwijzing’ 
cu CAFT a conseha Conseho 
di Minister di Reino RMR 
pa duna Aruba pa nos haci 
cambio na Presupuesto 2022. 
Riba e mesun dia cu a reuni 
cu CAFT, RMR a tuma deci- 
sion pa no duna Aruba e in- 
struccion eynan. Di banda di 
Aruba tin un proceso caba ta 
tuma luga pa haci cambio na 
Presupuesto 2022 den cual ta 
tene cuenta cu mayoria con- 
seho di CAFT y ya ta reduci 
e deficit grandemente. Na 
un punto aki tambe e man- 
datario a pidi CAFT pa trece 
claridad, ya cu te ainda e no 
ta conoci ta cual ta e cifra di 
deficit cu CAFT ta opina cu 
ta esun cu Aruba lo ta permiti 
pa por tin den aña 2022. E ul- 
timo aki ta masha importante 
ya cu henter e discusion riba 


e ‘Aanwijzing’ pa Aruba tabata 
dirigi riba con grandi e deficit 
lo por ta pa aña 2022. Falta di 
claridad riba e punto aki tam- 
be a pone cu RMR no a duna 
Aruba un ‘Aanwijzing.’ 


Presupuesto 2023 ta cla pa 
wordo trata 
Minister Maduro a informa 
CAFT cu Presupuesto 2023 a 
keda entrega na tempo y ta cla 
pa wordo trata pa Parlamen- 
to. A presenta un concepto cu 
un deficit di 25 miyon florin, 
pero e mandatario a informa 
cu Gobierno lo presenta un 
‘Nota di Cambio’ cu ta re- 
duci e deficit aki mas y cu 
kizas lo por yega na un pre- 
supuesto balansa pa aña 2023. 
Depende con economia bay 
otro aña, lo por spera hasta 
un surplus chikito na fin di 
aña 2023. 


Landspakket, AZV y Impues- 
to 


Otro topico nan cu a wordo 
trata den e reunion cu CAFT 
tabata e reforma den cuadro 
di e Landspakket, riba tere- 
no di AZV y di Impuesto. E 
mandatario a informa cu e 
trabounan pa Landspakket ta 
bayendo hopi bon y cu reci- 
entemente Minister Presi- 
dent tabata na Parlamento cu 
tur ‘trekkers’ pa brinda infor- 
macion amplio riba e trabou- 
nan haci. 


Pa locual ta trata AZV, e man- 
datario a referi na e presenta- 
cion detaya cu CAFT a haya 
di AZV den cual ta splica e 
cambionan haci. 


Riba e tereno di impuesto 
Minister Maduro a splica cu e 
introduccion di BTW na luga 
di BBO a wordo temporisa 
debi na falta di sosten politico 
induci pa e preocupacion pa 
e inflacion creciente. E man- 
datario a splica cu pa atende 


cu e realidad financiero a di- 
cidi pa un ‘Plan di Impuesto 
2023’ den cual ta tene cuenta 
cu subida di entrada y com- 
pensacion pa e situacion di 
inflacion. Minister Maduro a 
splica cu a pidi IMF y Banco 
Mundial pa yuda Gobierno 
atende cu e dos criticanan 
mas fuerte den comunidad 
contra introduccion di BTW 
na Aruba, cual ta ‘compli- 
ance’ y ‘baha gasto di Gobi- 
erno prome’. Hunto cu IMF 
lo traha un plan pa mitiga 
‘leakages’ den e sistema di 
impuesto y hunto cu Banco 
Mundial lo kier traha riba 
un ‘Expenditure review’ den 
cual na forma detaya ta repasa 
e gastonan di gobernacion di 
Aruba. Di e manera aki tur 
hende por ta adecuadamente 
informa y e debate politico 
y supervision financiero lo 
por cana miho na bienestar di 
Aruba. 

Dia Mundial di Diabetes 


Dia Internacional di Dia- 
betes cual a ser crea na 
1991 pa Federacion In- 
ternational di Diabetes y 
Organisacion Mundial di 
Salud (WHO), ta ser con- 
memora tur aña dia 14 di 
November. E dia aki tin 
como meta pa hala aten- 
cion di publico pa e tema 
di diabetes y mantene dia- 
betes den luz publico. 


Kico ta diabetes/malesa di 
sucu? 
Diabetes ta un malesa croni- 
co cu ta pasa ora cu nos pan- 
creas no por produci insulina, 
of ora e curpa no por haci bon 
uzo di e insulina cu e ta pro- 
duci. Insulina ta un hormoon 
cu ta ser traha den e pancreas 
y ta actua manera e yabi pa 


laga glucose, cu nos ta come 
den nos cuminda, pasa di nos 
sanger pa nos celnan di curpa 
y asina produci energia. 


Tur cuminda cu ta consisti 
di carbohidrato (pan, hariña, 
pasta, aros, batata, sucu etc.) 
ta ser converti den glucose 
den nos curpa. Nos curpa 
mester di insulina pa cambia 
glucose (cu nos ta come den 
nos cuminda) pa energia pa 
nos celnan. Si no tin insulina 
of no tin suficiente, esaki por 
conduci na nivelnan halto di 
sucu den sanger. Si esaki dura 
pa largo tempo e por afecta 
e curpa y causa fayo na dife- 
rente organo manera entre 
otro riñon y wowo. 


Tres diferente tipo di diabe- 


tes: 
Diabetes tipo 1: Ora cu nos 
pancreas no ta produci insu- 
lina. E tipo aki ta manifesta su 
mes na edad jong. 
Diabetes tipo 2: Ora nos pan- 
creas no ta produci suficiente 
insulina of e insulina no por 
ser procesa den nos curpa. 
Diabetes gestacional: Ora in- 
sulina ta perde su efectividad 
durante di embaraso, esaki ta 
diabetes cu ta keda manifesta 
solamente durante di em- 
baraso. 


Factornan di riesgo pa haya 
diabetes tipo 2: 
Diabetes den famia 
Peso di mas (BMI riba 25) 
Falta di actividad fisico 
Alimentacion no saludabel 
Edad (mas e edad subi mas 


halto e riesgo) 
Presion halto 
Midi 
di 
cintura; 
hende 
muhe mas cu 88 cm y hende 
homber mas cu 102 cm. 
Pa un video di instruccion to- 


cante con pa midi bo cintura, 
subi website di IBiSA (www. 
ibisa.aw) of buske riba nos 
Facebook page (ibisaaruba). 


Minister Dangui Oduber 
E aña aki dia mundial di diabetes ta enfoca na e acceso di educacion 
di diabetes 


Diabetes ta ser categorisa 
como un malesa no trans- 
mitibel. E malesanan aki 
tin e tendencia di un du- 
racion largo y ta e resul- 
tado di un combinacion 
di factornan. Diabetes por 
ta genetico of por desar- 
oya dor di un bida no sa- 
ludabel. Diabetes ta causa 
problemanan 
cardiovas- 
cular, ceguera, problema 
cu riñon y amputacion di 
pia. 


Na Aruba tin casi 10 mil 
persona cu ta uza un remedi 
pa diabetes cu ta representa 
8% di e poblacion. Minis- 
ter Oduber a menciona cu 
diabetes tin atencion di Go- 
bierno y ta forma parti di e 
plan nacional di prevencion 
di malesanan no transmitibel. 


Tur aña e Dia Mundial di Di- 
abetes ta enfoca riba un tema 
specifico. E tema cu WHO a 
scohe e aña aki ta pa duna ac- 
ceso na e educacion di diabe- 
tes. E dia aki ta un bon opor- 
tunidad pa sigui conscientisa 
nos comunidad riba diabetes, 
pa hiba un bida mas saludabel 
pa asina preveni cu bo ta bira 
un diabetico. 


Minister Oduber a expresa 
cu na Aruba tin enfermera 
specialisa den e cuido di per- 
sona cu diabetes (Diabetes 
verpleegkundigen) y enferm- 
eronan cu a haci e opleiding 
di Praktijkondersteuner, con- 
oci como P.O.H. Parti grandi 
di e opleiding aki ta dedica na 
e cuido y guia di e diabetico. 


Banda di esaki Aruba ta conta 
cu Centro Diabetico cu ta 
specialisa den e cuido di e pa- 
shent diabetico. Ademas tin 
un Fundacion Diabetico cu 
tin como meta pa crea con- 
sciencia den e comunidad di 
Aruba tocante diabetes y me- 


hora e calidad di bida di e per- 
sona diabetico. Tambe pronto 
Aruba lo tin un Healthy Life- 
style Center, den cuadro di 
prevencion. 


Mandatario Dangui Odu- 
ber ta splica cu den cuadro 
di prevencion, su persona ta 


haya cu ta di suma impor- 
tancia pa conscientisa co- 
munidad riba por ehempel e 
consumo di sucu y e efecto 
cu e tin riba salud. Sucu ta 
un producto cu hopi lihe 
ta contribui na sobrepeso y 
tambe na malesanan cronico. 
Tin estudionan hopi extenso 
haci cu ta demostra con esaki 
por causa cancer y hopi otro 
malesa mas. “E problema mas 
grandi ta cu sucu ta practica- 
mente den tur cos cu nos ta 
come y bebe. Ta yega mo- 
mento pa nos para keto y re- 
alisa kico nos ta alimenta nos 


curpa cune”. 


E mandatario a sigui bisa cu 
a keda demostra cu dor di 
mantene un peso saludabel, 
participa na actividad fisico 
y un alimentacion saludabel 
bo por baha e risico pa haya 
diabetes tipo 2. Tambe ta un 
hecho cu un persona diabeti- 
co por logra regula e nivel di 
sucu den su sanger y conse- 
cuentemente baha e risico pa 
complicacion, door di haci 
cambionan na estilo di bida y 
uzando su remedinan mane- 
ra prescribi. 

Awasero ta causa inundacion na Bonaire 


(CaribischNetwerk) – Ta 
temporada di awasero na 
e islanan den Caribe. E ul- 
timo siman por a nota mas 
awa cu normal a yobe. Casi 
tur dia cayanan ta bashi, 
y na Bonaire, hasta scol y 
crèche mester a cera. 


Esey a sucede na momento 
cu den un solo anochi a cay 
100milimeter di awa. Pa com- 
para, KNMI ta considera un 
caida di 50 milimeter di awa 
como “un dia cu yobida pisa”. 
Gran parti di e isla a bira inac- 


cesible, y hospital tabata habri 
solamente pa situacionnan di 
emergencia. 
Cada aña e temporada di yo- 
bida ta genera problema na 


e isla, pa motibo di caminda 
malo y e mantencion atrasa di 
e rioolering. Bonerianonan ta 
keha cu gobierno no ta haci 
suficiente. “Cada biaha cera 


cayanan no ta un solucion, 
toch?” ta un reaccion cu ta 
scucha hopi. Algun persona 
ta haya cu Hulanda tambe ta 
responsable. 


Keha cerca gobierno no tin 
mucho sentido. E comentario 
di gobernador interino, Nol- 
ly Oleana cu nan ta “bezig pa 
mira pakico na algun lugar tin 
asina hopi awa para” a genera 
mas indignacion entre habi- 
tantenan Boneriano riba red- 
nan social. 


Riba e otro islanan no tin 
hopi diferencia. Tambe na 
Corsou tin barionan ta hundi 
bao awa. Y hasta na Aruba, 
e isla mas sur den Caribe, 
conoci como un isla desierto. 
E motibonan ya ta conoci pa 
hopi tempo: A construi asina 
hopi cu e awa di yobida no tin 
unda pa bay. Tambe hende ta 
construi den areanan di fluho 
natural. 


Potret di Marit Severijnse pa 
Caribisch Netwerk. 


Parlamentarionan Bulgaro ta pidi Hulanda permiti nan pais join 
Schengen 


(DutchNews.nl) – Miem- 
bronan Bulgaro den Par- 
lamento Europeo a haci 
un apelacion na prome 
minister Hulandes, Mark 
Rutte pa permiti nan 
pais, como tambe Roma- 
nia y Croacia, join e area 
Schengen dia 1 di januari 
2023. 


Ciudadano y residentenan 
di Union Europeo por biaha 
sin chekeo na frontera den e 
paisnan cu a firma pa drenta 
den e acuerdo di Schengen. 
Tur estado miembro di UE, 
cu excepcion di Bulgaria, 
Croacia, Cyprus, Irlanda y 
Romania, ta parti di e area 
di Schengen, cual tambe ta 
inclui paisnan fuera di UE, 
Iceland, Noruega, Suisa y 
Liechtenstein. 


Bulgaria a drenta Union Eu- 
ropeo na 2007, y Parlamento 


Europeo a duna luz berde 
pa su adhesion na Schengen 
a traves di varios resolucion 
desde 2011. E ultimo voto 
tabata na october, tempo cu 
Parlamentarionan Europeo a 
dicidi cu mantene control di 
frontera interno pa Romania 
y Bulgaria ta “discriminato- 
rio” y tin un “impacto serio 
riba bida di trahador y ciu- 
dadanonan mobil”. 


Algun dia despues, sinem- 
bargo, un mayoria di Parla- 
mentario Hulandes a vota na 
fabor di un mocion pidiendo 
nan gobierno pa no tuma 
ningun “stap ireversible” pa 
admiti Romania y Bulgaria te 
cu por haci mas investigacion 
riba corupcion y crimen or- 
ganisa. 


E decision final di e adhesion 
na Schengen mester wordo 
tuma pa gobiernonan di UE 


unanimamente, y Hulanda ta 
awo e unico pais en contra. 


Ultimo weekend, miembro- 
nan Bulgaro di Parlamento 
Europeo di tur partido po- 
litico a skirbi na Mark Rutte 
pidiendo e pa bandona su 
oposicion. “E blokeo sin 
precedente y sin base di 11 
aña pa e adhesion di Bolivia 
y Romania den area Schen- 
gen di e Conseho di UE, y 
particularmente di Hulanda, 
mester termina”, nan a bisa. 


“Decisionnan riba expansion 
di area Schengen no mester 
depende riba e agenda nacio- 
nal di un estado miembro of 
otro.” 


“Bulgaria y Romania ta den 
e Sistema di Informacion 
Schengen [cu ta permiti pais- 
nan comparti informacion pa 
maneho di frontera] y ta con- 
tribui na seguridad di fron- 
tera di UE, pero nos ciudada- 
nonan y comerciantenan di 
transporte no ta disfrutando e 


beneficionan di movemento 
liber den area Schengen”, 
miembro di Parlamento Eu- 
ropeo, Andrey Kovatchev a 
bisa Dutch News. “Si partido 
di Mark Rutte (VVD) cam- 
bia su posicion, ya no tin un 
mayoria den parlamento Hu- 
landes pa blokea adhesion na 
Schengen”, el a agrega. 


Miembro Hulandes den Par- 
lamento Europeo, Sophia in’t 
Veld di D66 a bisa riba televi- 
sion nacional Bulgaro cu go- 
bierno ta blokeando e deci- 
sion “pa motibonan di polit- 
ica domestico” y e ta spera cu 
ta “bay cambia su opinion”. 
Ta bay discuti e asunto du- 
rante e reunion di minister- 
nan di Husticia di UE dia 8-9 
di december proximo. Parla- 
mento Europeo riba diamars 
tambe a sostene e adhesion di 
Croacia den area Schengen. 


Representantenan di UE ta bishita Saba y elogia proyectonan di 
energia renobable 


Un delegacion chikito di 
Union Europeo (UE) ta- 
bata na Saba siban pasa 
pa reuni cu autoridadnan 
y bishita e proyectonan 
financia pa UE, particu- 
larmente esnan di energia 
renobable. 


Tambe a sirbi como un bishi- 
ta di cortesia pa introduci e 
Hefe di Cooperacion di Del- 
egacion di UE pa Guyana, pa 
Surnam y cu responsabilidad 
pa Aruba, Bonaire, Corsou, 
Saba, Saint Barthelemy, St. 
Eustatius y St. Maarten, Joan 
Nadal Sastre. 


Nadal Sastre y Program Man- 
ager di Delegacion di UE, 


Kristina Sevastou a wordo 
ricibi na Aeropuerto Juancho 
Yrausquin pa Comisionado 
Rolando Wilson. Managing 
Director di Compania Elec- 
trico Saba (SEC), Mark Zag- 
ers y director di proyecto di 
SEC, David Leonce a duna 
un tour di e parke solar ubi- 
ca banda di e aeropuerto. E 
parkenan solar ta financia pa 
Fondo di Desaroyo Europeo 
(EDF) cu fondo parcial di 
Ministerio 
Hulandes 
pa 
Asunto Economico y Clima 
(EZK). 


Fase 3 
Despues di tour e parke so- 
lar, e representantenan di 
UE a bay oficina di SEC pa 


un presentacion di proyec- 
tonan di energia renobable 
di SEC. SEC ta preparando e 
proyecto Fase 3 y ta investi- 
gando e factibilidad di ener- 
gia di biento cu energia solar 
adicional en combinacion cu 
mas almacenahe di bateria. 
E proyecto aki ta bay permiti 
Saba avansa su vision a largo 
plaso di 100% energia renob- 
able y reduci su dependencia 
riba combustible fossiel pa 
genera electricidad pa 2025. 


UE, bao su programa Green 
Deal 2021-2027 ta bay pone 
4.1 miyon euro disponible 
pa energia renobable riba 
Saba. Financiamento pa Fase 
3 tambe ta bin di Ministerio 


EZK. 


E representantenan di UE 
tambe a reuni cu Conse- 
ho Ehecutivo y a bishita e 
proyecto di vivienda Under 
the Hill, cual tabata financia 
parcialmente pa UE bao di 
un programa di vivienda an- 


terior di UE. Durante nan 
bishita, e representantenan 
tabata compaña pa miembro 
hubenil di OCT (Overseas 
Countries and Territories 
Y Veronica Zaegers, kende 
ta fungi como embahador 
hubenil di Saba den UE. 

A tira webo riba manifestantenan contra Zwarte Piet 


(NLTimes) - Decenas di 
persona a manifesta riba 
diasabra na e yegada di 
Sinterklaas na Hulanda 
den 
Westzaan, 
Noord- 
Holland contra e uso di e 
makeup cu e actornan ta 
usa pa interpreta e imagen 
di Zwarte Piet. 


Nan a para cu borchi unda cu 
a skirbi “Zwarte Piet ta rac- 
ismo,” y “Muchanan di color 
scur ta importante”. 


Webonan a ser tira riba e 
manifestantenan y un can- 
tidad di persona a grita nan 
mientras cu nan tabata bay- 
endo for di e sitio. 


E oponentenan na Zwarte 


Piet prome a para roba un 
velc na Westzanderdijk, cerca 
di unda e yegada local a cum- 
insa. Durante e demostracion 
aki, un boto diripente a apa- 
rece cu un pantaya preto, cual 
a sigura cu e protesta lo keda 
blokia for di e bista di e per- 
sonanan na e fiesta. 


E organisacion di e demos- 
tracion, Zaankanters against 
Racism, a bisa cu nan ta de- 
sapunta cu e cuerpo policial 
no a interveni. “Un localidad 
dentro di e bista di e podium 
a ser priminti.” 


Na algun punto, webonan 
a ser tira na e manifestant- 
enan. Un webo a dal un di e 
manifestenan riba nan frenta. 


E manifestantenan despues a 
move na otro parti pa conti- 
nua cu e manifestacion. Na 
momento cu e festividad- 
nan a caba, a tira otro ronda 
di webo riba e manifestant- 
enan su bus ademas di duna 


comentario abusivo den nan 
contra. 


Westzaan ta parti di e munici- 
palidad Zaanstad, cual a paga 
subsidio na e organisadornan 
di varios fiesta pa e yegada di 


sinterklaas. Den parti, esaki ta 
inclui zwarte piet cu a smeer 
e makeup riba nan cara y 
otronan cu a pinta nan cara 
completamente. 


“E transicion ta bayendo 
poco poco na smeer e make- 
up,” un vocero a bisa ante- 
riormente sinembargo esaki 
mester tuma luga cu mas 
consulta. Un mocion tambe 
a ser aproba siman pasa den 
cual a keda acorda cu cum- 
insando otro aña, no lo duna 
mas subsidio na fiestanan pa 
yegada di sinterklaas cu ta in- 
clui zwarte piet cu full e cara 
pinta na preto. 


Senador cu a opone sancionnan Ruso a mantene contacto cu spionnan 
Ruso pa henter un decada 


(NLTimes) – Un politico 
di e partido Hulandes 
CDA ta ser monitoria pa 
e servicio di inteligencia 
civil AIVD pa causa di 
e contacto cuestionabel 
cu e politico tabatin cu 
un spion Ruso y otronan 
cu lasonan cercano na 
president Vladimir Putin, 
Volkskrant a reporta dia- 
domingo. 


Rene van der Linden a sinta 
den Tweede Kamer pa casi 
20 aña, y tabatin e funcion di 
Secretario di Estado di Asun- 
tonan Stranhero, y tabata Se- 
nador pa 16 aña, incluyendo 
for di 2009 pa 2011 tempo 
cu e tabata president di e Se- 
nado. 


E politico di CDA tambe ta- 
bata president di e Conseho 
di Europa su asamblea for 
di 2005 pa 2008 mientras e 
tabata Senador y a cuminsa 
mantene contacto cu Valeri 
Levitski, un spion Ruso cu 
a ser saca for di Francia den 
aña 2018 pa su lasonan cu e 
servicio di siguridad Ruso 
GRU. Levitski tambe a habri 
caminda pa comunicacion 
entre Van der Linden cu 
dos politico Ruso, Leonid 
Slutsky, e president di e par- 
tido Ruso nacionalista LDPR 
y Konstantin Kosachev, un 
senador di Putin su United 
Russia ken awo ta president 
di Federation Council’s For- 
eigh Affairs Committee. 


Te hasta despues cu Levitski a 
ser forsa fuera di Francia, Van 
der Linden a mantene con- 
tacto cu su persona pa otro 
15 luna. Durante e decada 


nan a mantene dialogo, Van 
der Linden a causa preocupa- 
cion cu AIVD y politiconan 
Hulandes tambe. Den docu- 
mentonan anteriormente pu- 
blica den september, Levitski 
a aserta na Moscu cu e lo por 
influencia Van der Linden y 
e politico Tiny Kox, ken ta 
president di e Asamblea Par- 
lamentario di e Conseho di 
Europa. Kox a nenga e acusa- 
cion aki rotundamente. 


Van der Linden no a atende 
conferencia na Moscu mas 
despues di un bishita final 
na aña 2019, tempo cu el a 
ser sorprendi pa e presencia 
abrumador di e figuranan 
politico derechista Europeo. 
Rond di e tempo aki, a keda 
cla cu e tabata bao monitoreo 
di AIVD. “Mi ta haya suma- 
mente cuestionabel cu mi ta 
bao monitor,” Van der Linden 
a conta Volkskrant. El a bisa 
cu e ta irita cu e servicio di in- 
teligencia inmediatamente a 
trata su persona comosifuera 


un posibel sospechoso, na 
luga di dialoga cu su persona 
tocante e situacion directa- 
mente. 


Despues el a haya sa di e la- 
sonan na inteligencia Ruso di 
Levitski posiblemente for di 
Dick Schoof, e hefe di AIVD 
of Jan Swillens, hefe di inteli- 
gencia militar MIVD, e cor- 
ant a specula. 


“Ora cu mi a tende di esaki, 
mi a inmediatamente corta 
tur contacto y mi no a con- 
testa na nada mas. Clara- 
mente, mi tabata den shock 
cu e tabatin un rol dobel, 
pero nunca mi a ser puntra pa 
informacion,” e ex Senador a 
continua. 


Sinembargo fuente cu a pa- 
pia cu Volkskrant a duna otro 
storia. E corant a reporta cu 
AIVD ta kere cu Van der Lin- 
den a ser puntra pa informa- 
cion tocante defensa Hulan- 
des. Van der Linden a admiti 


cu den pasado e tabata den 
contacto cu Slutsky y Kosa- 
chov “por lo menos un of 
dos biaha pa aña” den dis- 
cusionnan cu a ser organisa 


pa Levitski. “Con mi tabata 
por a sa cu e ta un agente 
secreto?” Van der Linden a 
declara. 

Bolivia: CIDH ta condena vandalismo na Santa Cruz 


(infobae) – Comision In- 
teramericano 
di 
Dere- 
chonan Humano (CIDH) 
a condena diasabra e ac- 
tonan di violencia registra 
durante e paro di Santa 
Cruz den marco di protes- 
tanan pa celebracion di un 
censo na 2023. 


“CIDH ta condena actonan 
nobo di violencia na Santa 
Cruz: agresion fisico y contra 
periodista, violencia sexual, 
hostigamento na personal 
y usuarionan di Casa de la 
Mujer, y candela na Central 
Obrera. Ta urgi e estado pa 
investiga cu enfoke di genero 
etnico-racial”, e organismo a 
indica riba su cuenta oficial di 
Twitter. 


Ademas a haci un yamado na 
e manifestantenan pa evita tur 
acto di violencia, y pa henter 
sociedad cuminsa cu dialogo 
efectivo, despues cu gobierno 


di Luis Arce ya a pone un fe- 
cha pa su celebracion na ña 
2024. 


Vice-presidente 
Boliviano, 


David Choquehuanca a yama 
e unidad riba diasabra den un 
nota di prensa y a exigi pa evi- 
ta duna lugar pa “radicalnan” 
genera division y conflicto 
usando e tema di e censo. 
Pa esaki el a boga pa respeta 
e resultado di e urnanan y su 
presidente. 


Sectornan di Santa Cruz a 
cuminsa un welga dia 22 di 
october pa exigi gobierno di 
Luis Arce pa adelanta cu un 
aña e censo di e poblacion cu 
tin plania pa 2024, pa por sa 
cuanto habitante e region tin 
y amplia tanto e recursonan 
economico cu gobierno ta 
ricibi di e pais como su rep- 
resentacion den Parlamento. 
Desde esey tin enfrentamen- 


to entre sostenedor y detrac- 
tor di gobierno y entre civil y 
polis, cu un saldo di morto y 
varios herido. 


E organo autonomo di Or- 
ganisacion 
di 
Estadonan 
Americano (OEA) ta recorda 
cu “no por prohibi protesta 
pa e hecho cu ta realisa di 
manera simultaneo of pa ries- 
go di escala tension.” Den e 
comunicado, CIDH y su Re- 
latoria Special pa Libertad di 
Expresion ta rechasa tur acto 
di violencia den contexto di 
manifestacion, 
particular- 
mente esnan funda riba dis- 
criminacion pa origen etno- 
racial y ta pidi pa investiga y 
husga e responsablenan. 


Colombia: Petro furioso pa acusacion di acoso sexual contra 
supuesto integrante di su gobierno na COP27 


(infobae) – E acusacion 
di acoso sexual na man di 
delegadonan di gobierno 
nacional di Colombia na 
e di 27 Conferencia di Na- 
cionnan Uni riba Cambio 
Climatico 
(COP27) 
ta 
continua generando reac- 
cion. Despues cu reaccion 
di minister di Interior, Al- 
fonso Prada a bira conoci, 
e propio presidente di e 
Republica, Gustavo Petro 
a bin dilanti riba e tema 
mencionando cu ta trata 
di un “calumnia” pa desa- 
credita su gobierno. 


El a confirma cu ningun di e 
acusadonan ta parti di e dele- 
gacion ni di e administracion. 
“Esaki ta un calumnia. E 


presidencia no tin delegado. 
Y e acusadonan no ta ni di 
presidencia ni funcionari- 
onan publico”, Petro a skirbi 
riba su cuenta oficial di Twit- 
ter. 
Di su banda, Senador di Pacto 
Historico, Gustavo Bolivar a 
pidi e presidente revela iden- 
tidad di e implicadonan den e 
scandal, “pa disipa duda”, el a 
indica. 


Usuarionan riba rednan so- 
cial a señala algun critica, en- 
tre nan, cu for di Canciyeria 
mester coregi e informacion 
di e comunicado riba nan pa- 
gina, cual ta señala: “E Secre- 
taria di Convencion Marco di 
Nacionnan Uni Riba Cam- 
bio Climatico, den marco di 


e di 27 Conferencia di e Par- 
tinan cu ta realisa na Sharm 
el-Sheikh (Egipto), a informa 
gobierno di Colombia to- 
cante e denuncia contra dos 
miembro di e delegacion ofi- 
cial di e pais na e evento aki 


pa supuesto acoso sexual.” 


Reaccionando na e palabran- 
an di e presidente, nan ta 
puntra ken e persona tabata, y 
ken tin rason, si e presidente 
of e Canciyeria. 


Minister Prada a indica cu 
ta confirmando identidad di 
e acusadonan. El a bisa cu 
a ricibi nomber di un di e 
acusadonan pero a verifica cu 
e persona en cuestion nunca 
a biaha, pa loke por a usa cre- 
dencialnan Colombiano ile- 
galmente. Prada a ratifica cu e 
organisadornan di e evento si 
a solicita canciyeria Colom- 
biano pa retira acreditacion di 
e dos persona implica, pero a 
aclara cu no ta trata di ningun 
funcionario di gobierno na- 
cional. 
Sinembargo, e minister a 
agrega cu nan ta wardando pa 
e organisadornan constata e 
nomber di e acusadonan. 


Mexico: Miles ta acudi den defensa di autoridad electoral 


(AP) — Decenas di miles 
di hende a aglomera e 
boulevard 
principal 
di 
capital Mexicano ayera 
pa protesta e propuesta di 
presidente Andres Manuel 
Lopez Obrador pa refor- 
ma e autoridad electoral 
di e pais, den a manifesta- 
cion mas grandi contra 
un di e esfuersonan di e 
presidente durante su casi 
cuatro aña a cargo. 


E multitudnan enorme ta- 
bata un rechaso fuerte di e 
declaracion di e presidente cu 
critica ta bin solamente di un 
oposicion chikito elite. 
Partidonan di oposicion y 
sociedad civil a yama Mexi- 
canonan pa demostra den e 


capital y otro ciudadnan con- 
tra e propuesta di reformanan 
electoral cu lo afecta e Insti- 
tuto Nacional Electoral, un 
di e institucionnan mas stima 
y confia di e pais. 


Lopez Obrador ta mira INE 
como someti na e elite, pero 
criticonan ta bisa cu su refor- 
manan lo menasa su indepen- 
dencia y hacie mas politico. 


E iniciativa ta inclui elimina 
oficina electoral na nivel es- 
tatal, reduci financiamento 
publico pa partidonan po- 
litico, y permiti publico eligi 
miembronan di autoridad 


electoral na lugar di e camara 
menor den Congreso. Tambe 
lo reduci e cantidad di legis- 
lador den camara menor di 
Congreso for di 500 na 300, 
y senadornan di 138 na 96, 
door di elimina legislador- 
nan general. Nan no ta eligi 
directamente pa votadornan, 
pero ta aparece riba listanan 
di partido y ta haya asiento 
basa riba e proporcion di voto 
di nan partido. 


Ta spera cu ta bay discuti 
e propuesta den Congreso 
Mexicano den proximo si- 
mannan, unda e partido 
Morena di e presidente y su 
aliadonan tin bentaha. 

St. Croix: Refineria para pa EPA atrobe 


(Reuters) – Entidad di 
control ambiental Meri- 
cano EPA a detecta re- 
cientemente corosion di 
equipo na refineria di 
petroleo na St Croix (US 
Virgin Islands), cu riesgo 
di candela, explosion of 
otro “escape catastrofico: 
di sustancia peligroso”, 
despues di un inspeccion 
na september, asina agen- 
cia Reuters a publica reci- 
entemente. 


E refineria, anteriormente 
yama Limetree Bay, a cera 
riba orden di EPA na mei 
2021, despues di un serie di 
escape di sustancia quimico 
peligroso. Esaki a conduci 


na bancarota di e compania, 
bendi pa solamente US$ 62 
miyon na december 2021 cu 
West Indies Petroleum y Port 
Hamilton Refining & Trans- 
portation. 


Despues di algun tempo den 
operacion un candela na au- 
gustus 2022 den e ‘petro- 
leum coke conveyor loading 
system’ a kima dos siman 
largo, riba cual EPA a bolbe 
reacciona cu un inspeccion 
nobo. A haya corosion riba 
diferente parti di e instala- 
cion. E doñonan segun EPA a 
keda sin presenta evaluacion 
di riesgo y otro documenta- 
cion pa e facilidad. EPA ta- 
bata specialmente preocupa 


pa equipo cu ta contene amo- 
nia, cu efecto riba wowo y 
cuero, y di gas (LPG) cu por 
causa nausea y dolor di ca- 
bez, cu consecuencia serio pa 
salud pa trahador y publico 
en general. Segun e reporte, 
fayo pa mantene equipo cu ta 


maneha tipo di material peli- 
groso asina ta viola e ‘Clean 
Air Act’, ley ambiental Meri- 
cano. 


Segun Reuters, inversion di 
entre otro Arclight y EIG a 
yega na US$4.1 biyon pa re- 


activa e refineria bieu, cera 
desde maart 2012 (mes- 
cos esun di Aruba), te na e 
bancarota na september 2021. 
EPA a bisa cu lo yama un ex- 
perto independiente pa eval- 
ua e equipo di amonia y LPG 
pa determina si e material ta 
safe, o cu mester kita nan. E 
empresa no por bende amo- 
nia di e facilidad sin permiso 
di EPA. E doñonan mester 
negocia un acuerdo tambe 
cu departamento di husticia 
Mericano, cu ta envolve pago 
di cientos di miyones di dol- 
lar pa equipo nobo di detecta 
contaminacion, cu e doñonan 
anterior a nenga di instala. 


Venezuela: Arco Minero den man di militar y ELN 


(Lapatilla/Infobae) – E 
minanan di oro di Ven- 
ezuela den e Arco Minero 
na estado Bolivar, ta suhe- 
to na un operacion militar 
extenso, e asina yama Op- 
eracion Roraima, den cual 
e forzanan militar a saca 
varios grupo delincuente 
di e teritorio, cu anterior- 
mente e mesun ehercito 
y gobierno mes a permiti 
reparti e zona entre e dife- 
rente hefenan di banda, cu 
tabata comercializa e orio 
den nan teritorio. 


Segun un reportahe dentro 
di e zona di e medio Info- 
bae, tin un zona grandi cu e 
militarnan no a ocupa, sino 


cu a laga esaki na e organiza- 
cion guerrillero Colombiano 
ELN, cu tin varios aña ta op- 
era den teritorio Venezolano 
cu aparente permiso di gobi- 
erno di Maduro. E resto di e 
teritorio si awor ta den man 
di ehercito, cu ta controla e 
comercializacion a traves di 
e corporacion gubernamen- 
tal di desaroyo pa e region, 
Corporacion Venezolana de 
Mineria (CVM). Un oficial 
di ehercito Venezolano, cu a 
desea di mantene anonimi- 
dad, a bisa Infobae: “ E acuer- 
donan entre Nicolas Maduro 
y Gustavo Petro ta dunando 
nan fruto”. 


Tambe tin e rumornan cu go- 


bierno ta preparando pa duna 
Rusia y Iran cierto teritorio 
pa nan explota, aunke den 
e relato aki no a menciona 
presencia di e dos paisnan ey. 
Si ta haci mencion di creci- 
ente preocupacion na e pais 
bisiña Guyana, pa motibo di e 
concentracion grandi di mili- 
tar Venezolano den e zona 
di frontera entre e paisnan. 
Recientemente 
presidente 
di Guyana, Irfaan Ali den su 
discurso na Nacionnan Uni a 
referi na e disputa di frontera, 
declarando cu su pais ta dis- 
puesto pa yega na un solucion 
pacifico cu Venezuela. 


Oro a bira un producto im- 
portante di exportacion pa 


regimen di Maduro, en vista 
di e caida di exportacion di 
petroleo, cu tradicionalmente 
ta percura pa mas di 90% di 
e ingreso den divisa di go- 


bierno. Benta di oro ta su- 
cediendo cu paisnan cu no 
ta preocupa pa e sancionnan 
Mericano, y Rusia y Iran ta 
cumprando oro di Venezuela. 


Venezuela: Presidente Petro: Mi no tin pacto secreto cu Maduro 


(ElNacional/ElPais) 
– 
Presidente di Colombia, 
Gustavo Petro, tabatin un 
entrevista exclusivo cu e 
corant Spaño El Pais, to- 
cante su promer 100 dia, 
y cu pa un parti impor- 
tante tabata dedica na e 
situacion entre Colombia 
y Venezuela. Petro tabata 
na Egipto pa e COP 27 y 
na Europa. 


Banda di e situacion na Co- 
lombia mes, entre otro e 
caida di e peso, negociacion 
cu narcotrafico y guerrilla, 
reforma tributario, a papia 
di e encuentro na Caracas 
cu Nicolas Maduro. Riba 
pregunta di El Pais si a yega 
na pacto cu Maduro, Petro a 
afirma cu “No tin pacto se- 
creto”. A papia di e situacion 
na frontera, cu segun Petro ta 
mas dificil cu tabata parce, pa 


e mafia cu ta controla com- 
ercio den e zona fronterizo, 
pero el a confirma cu Co- 
lombia tin e poder militar pa 
maneha esey. Pero mester tin 
si un situacion di normalidad 
entre e dos paisnan. 


Petro a menciona cu el a pro- 
pone pa Venezuela bolbe na 
e Sistema Interamericano di 
Derecho Humano y cu Mad- 
uro ta evaluando esey. “Den 
practica esey ta significa – y 
tabata tema di mi conversa- 
cion – acepta cu democracia 
liberal ta parti di e agenda 
progresista na America La- 
tino.” El Pais: “Tabata tribi pa 
bo papia cu Maduro di de- 
mocracia liberal durante bo 
bishita na Caracas?” 


Petro: “Sí. Si bo mira e ultimo 
triunfonan electoral, di Boric, 
Lula, di mi, tin un cambio na 


America Latino. E ta e triunfo 
di e frentenan democratico 
grandi, e ta izquierda contra 
fascismo. Rechaza democra- 
cia liberal ta hiba na dictadura 
y autoritarismo, manera ta 
presentando den algun pais 
na America Latino. 


El Pais: “Bo ta referi na Ven- 
ezuela?” Petro: (ta hari) – “ 
Mi ta referi na paisnan auto- 
ritario na America Latino en 
general. Defende democracia 
liberal ta parce mi importante 
pa henter America Latino y 
pa Venezuela. E ta dificil? E ta 
hopi dificil. Pasobra semper 
tin e ambiente di destruccion 
fisico. Nos derecha politico 
no ta democratico. Una vez 
derecha yega na poder, nan ta 
mata. Esey ta e gran temor cu 
tin na Venezuela.” 

Aaron Carter a fayece sin testament causando e Estado di California 
lo dicidi ken ta hereda su estado 


(TMZ) – Aaron Carter a 
fayece sin un testament, 
cual ta nifica cu e estado 
di California lo dicidi ken 
lo ta e heredero di su es- 
tado. 


Fuentenan familiar a conta 
TMZ cu Aaron Carter a 
ricibi bishita di su abogado 
anteriormente pa crea un 
testament, specialmente pa 
motibo cu e tabatin un yiu 
homber ken lo depende di 
dje. Sinembargo TMZ a 


ricibi informacion cu entre 
tur e drama entre Aaron y su 
pareha Melanie, L.A County 
Department of Children and 
Family Services a involucra 
su mes y mester a saca Prince 
di 11 luna for di nan cas. E tin 
desde september ta biba cu 
Melanie su mama. 


Apesar di esaki, Aaron su abo- 
gado a conseha Aaron pa crea 
un testament pero e situacion 
a cambia di un manera suma- 
mente tragico ora cu Aaron a 


fayece un siman pasa. 


Awo ta resulta cu Prince no 
lo keda sin herencia. Na Cal- 
ifornia, y mayoria estado na 


Merca, si un persona soltero 
fayece sin un testament y tin 
yiu cu nan ta laga atras, e yiu 
ta hereda e mayor su estado. 


Sinembargo, e problema ta 
sinta cu Aaron no tabata den 
un bon luga financieramente 
ora cu el a fayece. Un fuente 
cercano na Aaron aconta cu 
e tabata bibando dia pa dia 
y practicamente tabata gasta 
loke e ta gana den poco tem- 
po. Su vivienda sinembargo, 
ta den e mercado pa ser ben- 
di, cual ta nifica cu e baby 
posiblemente lo tin siguridad 
den e fondonan cu e benta di 
e cas lo trece. 


Adidas ta comenta tocante contract cu Kanye pa cu benta di Yeezy 


(TMZ) – Adidas su anun- 
cio cu nan lo bende dis- 
eño di Yeezy sin e marca 
di 
Yeezy 
normalmente 
lo nifica placa pa Kanye 
West sinembargo TMZ a 
haya informacion cu e tin 
e derecho aki por escrito 
pero no lo ricibi nada. 


Fuentenan cu conocemento 
directo tocante e trato cu 
Kanye a firma cu Adidas, a 
conta cu tin un clausula den 
e contract unda cu ta bisa cu 
e celebridad lo ricibi un tarifa 
reduci si Adidas bente su dis- 
eñonan sin su marca. 


Esaki ta interesante pa motibo 
cu ora cu Adidas a corta nan 
laso cu Kanye luna pasa pa 
causa di e cantante su comen- 
tarionan y declaracionnan cu 


no tabata bon ricibi, el a bisa 
cu nan no lo paga Kanye 
nada for di e dia ey en adel- 
ante. Claramente, esaki tabata 
prome cu e anuncio unda cu 
nan a declara cu lo continua 
cu e benta di Yeezy den aña 
2023, sinembargo cu esaki lo 
tin e marca y logo di Adidas 
na luga di esun di Yeezy. 


TMZ a puntra e compania di 
keds Aleman si nan tin plan 
di cumpli cu e pago di e tarifa 
reduci aki y e vocero a revela 
cu Kanye no lo ricibi ningun 
pago. Posiblemente tin un 
clausula di moral tambe den e 


contract, y Adidas facilmente 
lo por bisa cu Kanye su co- 
mentarionan di odio posible- 
mente a constitui kibramento 
di regla di econtract, cual ta 
causa cu nan trato ta nulo. 


Adidas no lo provee mas in- 
formacion tocante esaki. En 
todo caso, Kanye West lo 
mester bay dilanti Hues pa 
por haya compensacion pa e 
benta di Yeezy sin su marca. 


Alec Baldwin lo demanda pa ‘limpia su nomber’ den e morto na sitio di 
grabacion 
(AP) – Bisando cu e kier 
limpia su nomber, Alec 
Baldwin riba diabierna a 
demanda personanan in- 
volucra den e maneho di e 
arma cu el a usa ora cu es- 
aki a ser dispara, causan- 
do e morto di e cinemato- 
grafo Halyna Hutchins 


durante un accident den 
aña 2021 na New Mexico. 


Baldwin a entrega un keho 
den Corte Superiro na Los 
Angeles acusando negligen- 
cia contra algun di e person- 
anan demanda pa un supervi- 
sor di guion, Mamie Mitch- 


ell. Entre otro cosnan, e ta 
busca ricibi parti di e com- 
pensacion cu Mitchell lo por 
ricibi for di e personanan cu 
Baldwin ta nombra y ta pidi 
pa nan paga cualkier daño 
causa contra su persona. 


Mitchell tabata para tras 


di Hutchins, ken a fayece 
despues di a sufri heridanan 
durante e escena pa e pelicula 
“Rust”. Mitchell a demanda 
Baldwin, ken ta un produc- 
tor di e pelicula, e compania 
y varios otro involucra pa 
negligencia. 


Den su keho, Baldwin ta bisa 
cu mientras e tabata trahando 
riba e angulonan pa e cama- 
ra cu Hutchins den train- 
ing pa un escena, el a punta 
e arma den su direccion y 
esaki a dispara. E tiro tabata 
fatal pa Hutchins y a herida 
Joel Souza, director, den su 
schouder. 


E actor a bisa cu ni su per- 
sona ni Hutchins tabata sa cu 
e arma tabata contene un bala 
real. “E tragedia aki a tuma 
luga riba un escena di gra- 
bacion, no den un rango di 
arma, ni tampoco den campo 
di bataya, ni tampoco na un 
localidad unda tin e posib- 
lidad remoto cu un arma cu 
bala di berdad lo mester ex- 
isti,” e demanda a bisa. 


Baldwin ta mantene su posi- 


cion cu el a ser bisa cu e arma 
ta sigur y cu e no a dispara 
esaki. Sinembargo reportahe 
recien di FBI a haya cu e 
arma no lo por a dispara su 
so. 


“Mas di cualkier persona na 
e sitio, Baldwin a ser ero- 
neamente mira como e mal 
persona den e tragedia aki, 
pa medio di e demandanan 
aki, e ta busca manera di lim- 
pia su nomber,” e demanda 
a bisa. Segun e demanda, 
Baldwin a perde varios otro 
oportunidad y a ser kita for 
di varios trabao pa causa di 
esaki sufriendo “emocional- 
mente y fisicamente pa causa 
di e dolor cu e eventonan aki 
ta causando.” 

Jessaline Figaroa a gradua como Bachelor den Organization, 
Governance and Management (OGM) 


Diaranson 9 di november 
2022, Jessaline a defende 
su 
tesis 
exitosamente 
y a obtene e titulo di 
Bachelor of Arts. Jessaline 
a defende su tesis dilanti di 
e comision di graduacion 
cu tawata consisti di Sra. 
drs. Yolanda Richardson, 
Sra. Birgit Kreykenbohm, 
MSc., 
y 
Sra. 
Sjeidy 
Feliciana, MBA. Ademas 
tabata presente decano di 
Facultad di Arte y Ciencia, 
dr. Mieke de Droog, famia 
di Jessaline, invitado y 
docente di Universidad di 
Aruba. 
E titulo di Jessaline su 
tesis 
ta 
“Intercultural 
Communication: 
The 
Perspective of Employees 
Working in the Tourism 


Sector in Aruba”. 


Jessaline 
a 
investiga 
e 
perspectiva di e empleadonan 
trahando den turismo tocante 
comunicacion intercultural. 
Cu 
e 
investigacion 
aki 
Jessaline kier a demostra den 
ki manera e organisacionnan 
di 
hotel 
ta 
aplica 
comunicacion 
intercultural 
cu nan empleadonan y tambe 
si e ta contribui na satisfaccion 
na trabou, seguridad na trabao 
y un ambiente laboral sano. A 
investiga 5 caracteristicanan 
mas uza den organisacionnan 
di hotel cu ta ilustra e 
esfuerso cu ta haci pa eherce 
comunicacion intercultural. 


Jessaline 
a 
haci 
su 
investigacion na dos diferente 
organisacion di hotel y cu e 


data colecta, a resulta cu e dos 
organisacionnan di hotel ta 
aplicando e 5 caracteristicanan 
pa asina por cumpli cu 
nan metanan. Como cu 
Aruba ta un isla multi- 
cultural, organisacionnan di 
hotel tambe ta diverso den 
cultura y idioma. Aunke 
cu generalmente Ingles ta 
e idioma di trabao den e 
hotelnan 
empleadonan 
ta 
comunica 
den 
diferente 
idioma y ta logra transmiti 
e esencia di intentonan di 
comunicacion. 


Na final di e tesis ta recomenda 
pa haci un investigacion 
cuantitativo y pa inclui mas 
organisacion di hotel pa asina 
por haya informacion pa haci 
analisis cu estadistica. Otro 
recomendacion ta pa investiga 


otro characteristicanan riba 
e tereno di comunicacion 
intercultural. 
Un palabra di gratitud ta bay 
na: coleganan di Universidad 
di Aruba, e docentenan di 
e departamento di OGM y 
profesional cu a yuda of guia 
Jessaline 
como 
studiante. 
Tambe ta gradici e dos 
organisacion di hotel y esnan 
pafo di Universidad di Aruba 


cu a contribui na un manera 
of otro na e acontecimento 
aki. 


Pa mas informacion riba 
e estudio OGM, bishita e 
website di Universidad di 
Aruba na http://www.ua.aw/ 
ogm, e pagina di Facebook 
@UniversityofArubaOGM 
y e pagina di Instagram @ 
ogm_ua. 


Fundacion Pa Nos Muchanan ta organisa unabes mas training: 


Prome asistencia, CPR y 
Seguridad paden y pafo di 
centro di mucha 


Recientemente 15 traha- 
dor pedagogico di dife- 
rente centronan di cuido y 
guia di mucha a termina e 
curso di Prome Asistencia/ 
CPR y Seguridad paden y 
pafo e Centro di Cuido 
di mucha. Fundacion pa 
nos Muchanan (FPNM) 
a organisa e training den 
colaboracion 
cu 
Rode 
Kruis, Brandweer Aruba 
y Jeugdgezondheidszorg. 
E training ta consisti di 
un Diamars anochi y un 
Diasabra intensivo unda 
a train con pa practica 
Prome Asistencia CPR. 


E parti di “Prome Asistencia 
CPR” tabata na encargo di 
Rode Kruis y cada Trahador 
Pedagogico a finalisa e parti 
practico exitosamente y a 
ricibi nan carnet cu ta valido 
pa 2 aῇa. 


Diamars anochi a ricibi infor- 
macion di seguridad paden y 
pafo di nan Centro di Cuido 
y Seguridad di baby enfo- 
cando riba e tema di drumi- 
mento safe. 
“Seguridad paden y pafo di 
bo centro” tabata na encargo 
di FPNM y “Seguridad di 
Baby” tabata na encargo di 
Jeugdgezondheidszorg. 
Alabes a enfatisa, entre otro, 
ariba e importancia di pre- 
vencion di candela, plan di 
evacuacion y con pa haci uzo 
di un brandblusser cu a ser 
duna pa Brandweer Aruba. 


Un curso exitoso tras di 
lomba caminda FPNM ta 
gradici Brandweer Aruba, 
Rode Kruis y Jeugdgezond- 
heidszorg pa nan tremendo 
instruccion y alavez ta felic- 
ita cada trahador pedagogico, 
deseando nan exito den nan 
trabou cu mucha! 

Container completamente na candela na Barcadera 


Diabierna 
atardi 
den 
mondi na Barcadera, hen- 
denan a mira huma preto 
ta sali y a informa autori- 
dad. 


Di biaha patruya policial y 
brandweer a keda dirigi pa 
e sitio. Tabata riba un tereno 
cera, y a logra drenta pa evita 
cu e candela yega na algun 
cas den e area. 
A resulta cu tabatin un 
container full na candela y 
bomberonan a drenta accion 
di biaha pa bringa e candela 
grandi aki, unda hendenan 
tabata warda cosnan aden. 


Pelea entre grupo di hoben 
y un a keda hinca den lomba 


Diabierna 
anochi 
den 
Wilhelminastraat, 
poco 
pabao di Paris a surgi un 
pelea formal entre dos 
grupo di hoben. 


Di biaha polis a keda dirigi pa 
e sitio. Na yegada di e patruy- 
anan, oficial a keda informa 
cu tin un hoben a keda hin- 
ca den lomba cu un obheto 


skerpi. 


Tabata un pelea formal cu a 
sucede prome. Polis a noti- 
fica ambulance unda nan a 
presenta pa brinda asistencia 
na e hoben. 
Departamento forensico y 
recherche a presenta na e si- 
tio pa tuma dato. 


Taxi a dal den auto cu a sali su dilanti na Savaneta 


Diabierna anochi, na e 
Y-split cu ta conduci pa 
Santo Largo y Zeerover a 
sucede un accidente unda 
un chauffeur den un Su- 
zuki sx4 a subi e caminda 
pa bay otro banda dilanti 
un van biniendo for di 
nort. 


Aki e taxi van a dal basta duro 
den e auto y consecuencia e 
airbagnan a sali y un persona 
a keda herida. 
Polis di trafico a presenta na 
e sitio pa tuma dato, y a so- 
licita ambulance, pero debi 
cu ambulance tabata druk 
e señora mes a dicidi di bay 
centro medico. 

Candela grandi na un cas na Alto Vista 


Diasabra prome cu 4or 
marduga, gay cora a canta 
na un cas na Alto Vista, 
unda lo tabatin un con- 
tainer pega cu e cas na 
candela. 


Di biaha a mobilisa brand- 
weer y polis cu urgencia. 


Dos unidad di bombero a 
presenta pa asina combati e 
candela grandi aki cu di leu 
por a keda observa. 
Bomberonan a haci nan in- 
speccion pa asina controla cu 
no tin candela mas y purba 
na saca e origen di e candela 
grandi aki. 


Homber basta bebi tras di stuur a keda para y deteni na Pos Chikito 


Diabierna den careda di 
8:30 anochi riba caminda 
principal di Green Cor- 
ridor direccion pa pariba, 
autonan a haya nan ta 
baha caminda pa un auto 
geel chikito coriendo bas- 
ta malo mes. 


A informa polis di biaha y ro- 
tonde di Pos Chikito direcci- 
on pariba polis a logra di topa 
cu e auto y a bay su tras y a 


constata cu di berdad e chauf- 
feur ta coriendo malo mes y a 
dun’e señal pa para. 


E homber no por a ni supla, 
di leu e holo di alcohol tabata 
dal e oficialnan y e chauf- 
feur a indica na e polisnan cu 
el a caba di haya su rijbewijs 
despues cu nan a kita esaki. 
Asina e homber a keda deteni 
di biaha transporta pa warda 
di Polis. 

Acosadornan cada biaha ta usa dispositivonan den cas pa intimida y 
controla victimanan 


(NLTimes) 
– 
Den 
un 
moda cu ta creciendo, 
acosadornan ta usando 
dispotivonan 
manera 
smart speaker, camara y 
luz of alarma controla via 
dispositivo pa intimida 
nan 
victimanan, 
segun 
un investigacion di RTL 
Nieuws. 
Expertonan 
a 
conta RTL cu e disposi- 
tivonan aki tambe ta usa 
pa propositonan di spio- 
nahe. 


Algun acosador por ahusta 
e volumen di e television, 
sende y paga luz of cambia e 
temperatura di e cas pa ricibi 
nan ex pareha su atencion. 
Un di e victima su casa a papia 
cu su persona via un Google 
Home speaker despues cu el 
a entrega un orden di restric- 
cion contra su persona. 


“E cosnan no mester bay asi- 
na,” el a bisa e victima via e 


speaker. “Mi stimabo.” E vic- 
tima anonimo, ken a ta usan- 
do e nomber Ellen, a conta 
RTL e mensahe por zona 
inocente, sinembargo esaki a 
intimida su persona. “Mi no 
a sinti sigur mas. Mi no kier a 


mira su persona mas. E tabata 
hopi spantoso.” 
Ellen su casa tambe a usa e 
camara pa monitor ki ora e ta 
sali for di cas y yega cas back, 
bisando cu esaki ta pa su sigu- 
ridad. “Ora cu mi tabata sali, 


e tabata sa inmediatamente. 
Tambe e tabata yamami pa 
puntra ‘ki bo ta haci? Unda bo 
ta?’ Semper mi mester a hus- 
tifica mi mes. E tabata paga e 
luznan y baha e calentamento 
for di leu tambe. Tin hopi 


poder tras di e dispositivonan 
aki.” 
Un di e victimanan su ex 
pareha a keda sende y paga 
luz den su cas ora cu e no ta- 
bata responde na su mensa- 
henan, segun RTL Nieuws, 
mientras cu otro tabata usa e 
camara pa captura imagennan 
di su victima inapropia. 


Casnan na Hulanda ta lider 
ora ta trata di tecnologia den 
dispositivonan 
categorisa 
como ‘smart’; 27 porciento 
di vivienda tin un thermo- 
staat ‘smart’, 20 porciento tin 
smart speaker y 14 porciento 
tin smart lighting, segun RTL 
Nieuws. Expertonan, incluy- 
endo abogadonan, investi- 
gador priva y empleadonan 
social ta mira un forma nobo 
di violencia domestico ta bini 
dilanti, den cual e acosador- 
nan aki ta usa e dispotivonan 
aki pa acosa y contacta hende 
dentro di e cas. 


Hulandesnan tin 2.2 biyon euro den criptomoneda segun encuesta 


(NLTimes) – E cantidad 
di placa cu residentenan 
Hulandes a inverti den 
criptomoneda 
manera 
Bitcoin y Ether a aumenta 
na 
mas 
o 
menos 
2.2 
biyon euro. E cantidad 
inverti awo ta mas o 
menos 
13 
biaha 
mas 
halto compara cu aña 
2018, segun un reprotahe 
crea pa investigador di e 
mercado Multiscope den 
un encuesta cu a ser haci 
cu mas di 4,000 persona 
Hulandes. 


Segun e investigadornan, mas 
o menos 1.9 miyon persona 
Hulandes a inverti placa den 
criptomoneda representando 
mas o menos 8 porciento di 
e grupo su capital disponibel. 
En averahe, hende homber 
a pone mas di nan rikesa 
den criptomoneda compara 
cu hende muhe. Mientras 
cu hende muhe a inverti 6 
porciento den criptomoneda, 
hende homber a inverti 
8 
porciento. 
Mayoria 
inversionista a bisa cu nan ta 
den esaki pa largo plaso. Nan 
no tin un punto den mente 
cu lo causa cu nan lo bende 
nan bienesnan pa awo. 


Multiscope 
a 
nota 
cu 
personanan di mas di 50 
aña di edad generalmente 
tin e cantidad mas halto di 
placa den criptomoneda. En 
averahe, nan ta inverti 1,360 
euro pa persona. E grupo di 
edad di entre 18 pa 34 y 35 
pa 49 a inverti un averahe di 
mas o menos 1,140 euro. E 
inversion en averahe den aña 
2018 tabata 200 euro segun e 


investigadornan. 


3 kwart di e personanan cu 
criptomoneda a bisa cu nan 
kier mantene esaki den nan 
posesion pa mas tempo cu ta 
posibel. Otronan tin e meta di 
tin un ganashi di por lo menos 
1,000 porciento. En averahe, 
hobenna ta satisfecho ora cu 
nan inversion aumenta den 
balor pa 1,970 porciento. 
Esunnan cu tin mas di 50 aña 
di edad ta satisfecho ora cu 
nan inversion bira tripel den 
balor. 


Recientemente, e balor di 
criptomoneda un biaha mas a 
cay bao presion considerabel 
pa causa di e problemanan 
cu FTX. Prome cu e fin di 
siman, FTX a anuncia cu nan 
lo pidi pa pospone pago. 


E cambio di criptomoneda 
a 
cuminsa 
experiencia 
problema 
cu 
likidacion 
como resultado di esaki. 
E competidor Binance, a 
anuncia cu nan kier tuma 
over FTX ken a rechasa e 
oferta aki. E 1 biyon dollar 
cu FTX su clientenan tabatin 
awo a disparce sin laga atras 
ningun rastro. 


Bitcoin ya caba a perde mas 
di un di 5 parti di su balor e 
luna aki, parcialmente causa 
pa e problemanan na FTX. 


A17 
deporte Dialuna 14 november 2022 
Atletanan di landamento artistico ta biaha pa Merca 


Diabierna tardi e atleta- 
nan di Landamento Ar- 
tistico, Mikayla Morales 
y Kyra Hoevertsz hunto 
cu nan coach Ila Bran- 
dimarte, a biaha pa Merca 
pa asina participa na un 
Campamento pa Duet- 
nan. E ta wordo patrocina 
door di PANAM Aquat- 
ics hunto cu USA Artistic 
Swimming. 


E campamento aki ta tuma 
lugar na e USA Olympic and 
Paralympic Training Center 
na Colorado, USA. 
Lo tin 65 atleta di mas cu 20 
pais ta participa. E coachnan 
cu ta guia e campamento aki 
ta Andrea Fuentes, (4 biaha 
medayista Olimpico pa Spaña 


y awo ta headcoach di USA 
Artistic 
Swimming), 
Bill 
May, (4x Campeon Mun- 
dial & headcoach di Santa 
Clara Aquamaids), Virginie 
Dedieu, (medayista di brons 
Olimpico y 6x Campeon 
Mundial pa Francia), y Ben- 
oit Beaufils (di 4 lugar Mixed 
Duet Worlds). 


E campamento tin un dura- 
cion di 8 dia. Despues di esaki 
Mikayla y Kyra lo sigui train 
durante un luna, hunto cu e 
seleccion National di USA, 
na Los Angeles bou guia di 
Andrea Fuentes. Esaki tur ta 
parti di e preparacionnan pa 
Weganan CAC, cu lo tuma 
lugar na otro aña na El Sal- 
vador. 


Minister Endy Croes a reuni cu representantenan di Aruba Little 
League 


Durante weekend, den un 
esfera ameno Minister di 
Deporte, Endy Croes a re- 
uni cu Sr. Rhudy Donata 
y Sra. Raquel Wester, rep- 
resentantenan di Aruba 
Little League. 
Un reunion informativo 
unda a dialoga riba e.o. 
structura di little league, 
entrenando nan y con pa 
yuda Little League pa ta 
mas exitoso. Tambe a trata 
e peticion di ayudo pa se- 
leccionnan cu lo sali otro 
aña pa representa Aruba 
den exterior. 


Mandatario di Deporte a in- 


forma cu tin container cu 
materialnan di deporte cu a 
yega Aruba y den coordina- 
cion cu nan miembronan por 
haya material. 


Concluyendo 
e 
Minister 
Endy Croes a indica cu ta- 
bata un bon reunion unda 
Aruba Little League a trece 
nan puntonan dilanti y den 
un bon comunicacion a haci 
diferente palabracion pa e aña 
binidero. Nos ta sigui traha 
pa deporte y nos deportis- 
tanan cu ta central den vision 
di Gabinete Wever–Croes II. 


Russell ta gana su prome careda den Formula Uno na GP Brasileño 


(AP) — Persigui te na final 
pa su compañero di team, 
Lewis Hamilton, piloto di 
Mercedes, George Russel 
a gana su prome careda 
den Formula Uno ayera 
na e Grand Prix Brasileño. 


Tambe tabata e prome victo- 
ria den GP pa Mercedes den 
un temporada decepciona- 
nte, cu Hamilton haciendo 


esaki un impresionante 1-2 
pa e team, den un declaracion 
di intencion pa proximo tem- 
porada. 


Carlos Sainz Jr. di Ferrari a 
completa e podium na Inter- 
lagos. 


Russel, di 24 aña di edad, a 
domina e careda na Sao Paulo 
for di comienso, cual tabatin 


e riba posicion pole den e 
grid. E tabatin siete podium 
prome cu e victoria ayera. 


Hamilton, kende a cum- 
insa na di dos lugar, a cay na 
di ocho lugar despues cu su 
auto a haci contacto cu e Red 
Bull di Max Verstappen den e 
di siete buelta. E Hulandes a 
ricibi un castigo di cinco sec- 
onde, y a termina na di seis 
lugar. 
Verstappen y su team Red 
Bull ya a keda corona como 
campeonnan di e temporada 
aki di Formula Uno, tanto 
den campeonato di piloto 
como di constructor. 


E GP Brasileño ta e penul- 
timo careda di e temporada, 
prome cu e final na Abu 
Dhabi dia 20 di november 
proximo. 

Minister Geoffrey Wever (Raiz) ta reacciona back na Parlamentario 
Gerlien Croes 


Den e programa di En- 
foke di diahuebs 10 di 
november, 
Minister 
di 
Asuntonan 
Economico, 
Comunicacion y Desar- 
oyo Sostenibel, mr. Geof- 
frey Wever a duna claridad 
na pueblo riba e puntonan 
cual parlamentario Ger- 
lien Croes a trece dilanti 
via prensa. 


Parlamentario Gerlien Croes 
ta bisa cu e decision di au- 
mento di BBO ta un mal 
decision cual lo bay afecta 
pueblo mas. Minister Wever 
a splica cu esaki no ta e caso 
mirando cu diferente estudio 
haci a base di peticion di Go- 
bierno di Aruba a demostra cu 
un subida di e tarifa di BBO 
cu 1.0% lo tin un impacto di 
1.4% riba inflacion compara 
cu e impacto di BTW riba 
inflacion cual ta entre 5.3% y 
9.9%. Dus e subida di tarifa di 
BBO cu 1.0% lo tin impacto 
menos negativo riba infla- 
cion cu e impacto riba infla- 
cion door di introduccion 
di BTW y ta inflacion ta e 
manera pa midi e impacto pa 


comunidad. Minister Wever 
ta lamenta cu ta malinforma 
nos ciudadanonan. 


Minister Wever ta informa 
cu dia di presentacion di e 
Vestigingsbeleid 2022 den 
Parlamento na october, Par- 
lamentario Gerlien Croes a 
puntra Minister Wever pa 
por haya inzage den e docu- 
mentonan di e estudionan 
encuanto aumento di BBO. 
Pa e tratamento di presu- 
puesto 2023, Minister Wever 
a trece tur conseho y estu- 
dio riba e topico aki cu a ser 
haci pa a yega na e decision 


di aumento di tarifa di BBO, 
en bes di introduci BTW na 
e momento aki. E momento 
eynan tur parlamentario por a 
lesa e documentonan y por a 
hiba e dialogo y debate riba e 
contenido. No solamente pa 
e parti politico, pero pa in- 
forma y splica pueblo. Lam- 
entablemente parlamentario 
nan di oposicion no tawata 
presente pa hiba e debate riba 
contenido. 


Den e tratamento di presu- 
puesto, riba pregunta over 
planes pa Oranjestad, Minis- 
ter Wever a presenta un video 


cu ta ilustra e plan di renoba- 
cion di Oranjestad. Minister 
Wever ta lamenta cu en bes cu 
Parlamentario Gerlien Croes 
wak cu tin un gobierno cu ta 
traha riba continuidad, Par- 
lamentario Gerlien Croes a 
scoge pa reacciona den prensa 
negativamente riba esaki y ta 
scohe pa bin cu critica y opin- 
ion negativo riba e proyecto 
Oranjestad bisando cu e 
proyecto ey tabata di AVP y 
cu Minister Wever ta kies e 
mesun arkitecto pa e proyec- 
to cual tabata e arcitecto cu a 
traha cu AVP tambe. Minister 
Wever ta splica cu e proyecto 
di Oranjestad a wordo diseña 
door di Minister den sondeo 
cu diferente stakeholders y 
cu pa e parti arquitectonico 
Minister Wever a scoge pa 
traha cu e architect aki door 
di e conocemento y experi- 
encia di e architect. Minis- 
ter Wever a sigui splica cu si 
tin un proyecto bon di un 
gobernacion anterior, Minis- 
ter Wever no tin problema pa 
por sigui cu e proyecto ey den 
bienestar di progreso di Aru- 
ba. Minister Wever ta busca 


pa logra quick-wins cu mayor 
impacto uzando menos re- 
curso posibel paso Pais Aruba 
su recursonan ta limita. 


Minister Wever ta lamenta 
cu 
Parlamentario 
Gerlien 
Croes como politico nobo y 
como persona cu ta desea di 
ta lider di pueblo, ta tuma e 
actitud aki y no ta haci uzo 
di e oportunidad pa mustra 
pueblo cu esaki ta un po- 
litica nobo y diferente y haci 
uzo di e oportunidad pa laga 
color politico un banda y para 
pa continuacion di maneho 
den bienestar di progreso di 
Aruba. 


“Den Parlamento ta e ca- 
minda pa dialoga, debati y 
duna sugerencia pa mehora 
maneho di nos Pais. Aruba 
tin diferente reto pa enfrenta 
y mester di madurez politico. 
Si nos keda pensa den partido 
of den coalicion y oposicion 
nos no lo logra riba termi- 
no largo. Solamente door 
di traha hunto nos lo hiba 
Aruba padilanti” – Minister 
Geoffrey Wever. 


Prome minister Evelyn Wever-Croes (MEP) ta elogia parlamento cu 
tratamento di presupuesto 


Siman pasa a tuma luga 
tratamento di presupues- 
to 2023 den Parlamento 
di Aruba. Desde dialu- 
na diferente Minister di 
Gabinete Wever-Croes II, 
tabata na turno pa trata 
presupuesto di cada Min- 
isterio. Diabiera tabata 
turno di Minister Xiomara 
Maduro y Prome Minister 
Evelyn Wever-Croes, pa 
cual Prome Minister a elo- 
gia e forma con Parlamen- 
to a trata e presupuesto. 


Intensidad di e preguntanan 
cu a wordo haci na e dife- 
rente Ministernan ta mustra 
con interesa cada Parlamen- 
tario ta den e temanan cu tin 
di haber cu gobernacion di 
Pais Aruba, cual Prome Min- 
ister ta contento cune. 


Finalisando, Premier Wev- 
er-Croes a expresa cu trata- 
mento di e presupuesto 
2023 ta hopi importante, no 


solamente pa motibo cu el 
a wordo entrega na tempo y 
ta wordo trata trempan, pero 
principalmente pa motibo cu 
banda di esakinan, e presu- 
puesto tin 1% surplus, cual ta 
un logro sumamente grandi. 


1% surplus pa 2023 
E pandemia a dal Aruba duro 
causando un debe adicional 
di 900 miyon florin. Na 2020 
tabatin un deficit di 1028 mi- 
yon florin y e aña aki Gobi- 
erno di Aruba a presenta un 
presupuesto 2023 cu 63 mi- 


yon florin surplus. Prome 
Minister 
Evelyn 
Wever- 
Croes a expresa cu e forma 
con a elimina e deficit cu ta- 
batin ta algo hopi impresion- 
ante y remarcabel, cual no ta- 
bata facil pero a logra. 2023 lo 
no ta un aña facil, pero e sur- 


plus ta duna espacio finan- 
ciero den presupuesto pa por 
financia inversionnan, casnan 
di cuido y lo por inverti mas 
den cuido en general. 


Premier Wever - Croes a 
haci uzo di e oportunidad pa 
gradici un y tur cu a contri- 
bui na e logro aki. Minister 
di Finansa Xiomara Maduro 
cu ta lidera y guia tur es- 
fuerso cu ta wordo haci riba 
e tereno financiero. Ademas, 
a gradici tur e profesionalnan 
di Directie Financien, DIMP, 
Directie Wetgeving y tur otro 
profesionalnan cu tambe tur 
dia ta yuda den e temanan aki. 


Por ultimo, ta gradici Parla- 
mento pa e sosten cu a haya 
den temporada di pandemia y 
un danki di curason na cada 
ciudadano cu tambe ta con- 
tribui na hiba Aruba dilanti, 
Prome Minister a termina 
bisando. 

Parlamentario Darlaine Guedez-Erasmus (MEP): 
Crea pilar economico hunto cu nos mesun yiunan di tera 


E siman aki nos a cuminsa 
trata presupuesto 2023 di 
Pais Aruba. Presupuesto 
ta e ley di mas importante 
di nos pais. Unda cu cada 
dia nos ta trata cartera 
di dos Minister. Manera 
semper ora ta trata presu- 
puesto di pais, nos como 
parlamentario ta tum’e 
hopi na serio. Mester stu- 
dia e presupuesto, haci 
pregunta riba e maneho 
y e sumanan financiero di 
cada ministerio. 


Durante e prome dia di pre- 
supuesto 2023, parlamento a 
conta cu presencia di Minis- 
ter di Economia, Comunica- 
cion y Desaroyo Sostenibel, 
Geoffrey Wever, y Minister 
di Labor, Energia y Integra- 
cion, Glenbert Croes. Du- 
rante e reunion mi a enfoca 
riba e oportunidad pa crea 
idea nobo pa nos economia y 
cu e participacion di nos hen- 
denan den nos comunidad. 
Mi a enfatisa hopi riba e pro- 


gramanan cu tin actual riba e 
tereno pa bini cu e ideanan pa 
crea propio negoshi. Desde 
mucha Kidspreneurs With 
Big Ideas te na nos adultonan 
mayor Silver Entrepreneur- 
ship. 


Na banda di nos turismo ta 
importante pa bini cu otro pi- 
lar economico. Pa mi ta hopi 
esencial pa nos por cuminsa 
na nos mesun yiunan di tera. 
Ta sumamente importante pa 
sostene y kere den nos hen- 
denan y vooral di awo caba 
yuda nos muchanan pa asina 
nan mente por ta den e di- 
reccion aki. E parti di inno- 
vacion y tecnologia ta asina 
avansa, cu mester haci bon 
uzo di dje. 


Tambe mi preguntanan ta- 
bata hopi enfoca riba relacion 
comercial cu e paisnan den 
exterior. Pasobra por yuda 
cu crea propio negoshi, pero 
Aruba ta un pais chikito y 
semper mester tin e contac- 


to cu e otro paisnan pa asina 
por exporta e productonan di 
Aruba, pero tambe cu Aruba 
por importa productonan di 
bon calidad y bon prijs. 


Mi a puntra Minister Geof- 
frey tambe si DEZHI por di- 
rigi of informa e personanan 
cu kier cuminsa cu negoshi 
den ki direccion nan lo por 
bay, pa asina e persona por ta 
mas sigur cu su producto lo 
ta berdaderamente exitoso y 
no mester warda te ora cu ta 
bay purba y mira cu no tin in- 
teres den e producto of cu tin 
demasiado producto similar. 


Como parlamentario, nos ta 
mira e bienestar di tur per- 
sona den nos comunidad. 
P’esey tambe ta importante 
pa nos cumpli cu nos trabou 
y ta presente durante e re- 
unionnan di presupuesto pa 
asina nos por haya scucha di 
minister y tambe como par- 
lamentario controla e trabou- 
nan di e ministernan. 


Parlamentario Marco Berlis (MEP): 
Avestruz y Kukwisa ta pone oposicion desespera hunga comedia 


Nos por a wak con un 
oposicion 
desespera 
ta 
cuminsa dal salto di pani- 
co pa trata na hustifica 
nan acusacionnan contra 
e presupuesto 2023 di go- 
bierno. No ta nada straño 
di parti di oposicion, paso- 
bra tur cos cu e gobierno 
aki a bin cu ne nan a bay 
contra di dje. Tur esaki 
oposicion ta haciendo, pa 
pueblo no enfoca nan mes 
riba e desaroyo di e caso 
di corupcion di mas gran- 
di den historia di Aruba: 
Caso Avestruz. 


Por a wak hechonan suma- 
mente desastroso ta bin di- 
lanti den corte. Cada bes 
mas detayenan ta bin dilanti 
den corte cu Benito no por 
contesta of ta contesta di un 
manera bastante slap. Ainda 
Benito kier usa su “kranten- 
knipsels y copia di notulen” 
como argumento contra nos 
Minister Presidente, mien- 
tras esaki a wordo bari for di 
mesa pa Ministerio Publico. 
E dolor y panico di Benito 


y Mike Eman ta evidente; 
Benito su krantenknipsels no 
a dun’e e consuelo y speransa 
fabrica cu e mester den su 
situacion precario. 


Memey di tur esaki tambe 
tin e investigacion di Kuk- 
wisa cu ta inclui ex-minister 
Marisol Lopez-Tromp, cu ta 
wordo investiga awor tam- 
be den caso Diamante. Un 
Marisol cu hunto cu Mike 
Eman a aproba e megadebe 
di Aruba, a yuda introduci 
CAFT, un ex-voorzitter di 


Staten di Aruba cu a gaña cu 
sr. Dammers a dale den Par- 
lamento live na television, pa 
despues e mes confesa cu el 
a gaña y wordo condena den 
un Tom-zitting. Un Marisol 
cu a critica cu parlamentari- 
onan di coalicion pa legalisa 
e ley di TPEF di 2020-2021, 
mientras cu e mes a haci esaki 
na 2011-2012, unda el a apro- 
ba e TPEF di 2011, cu mester 
a wordo legalisa na 2010, te 
na 2012 anto sin pandemia. 
Marisol sa cu articulo 11 den 
e ley ta duna espacio pa esaki, 


sinembargo ta keda hunga 
show continuamente. Si tin 
un hende cu sa di comedia ta 
Marisol. 


Awor oposicion ta cana sali 
di Parlamento, pa bay hunga 
show dilanti camara y not- 
iciero paga, pasobra nan kier 
sigui manipula pueblo. Ta di 
lamenta cu nan no kier de- 
bati den Parlamento, pa via di 
Avestruz cu ta den corte awor, 
y 
tambe 
investigacionnan 
andando di Kukwisa y Dia- 
mante. Pueblo ta paga oposi- 


cion pa ta den Parlamento y 
controla gobierno. Enbes di 
haci nan trabao cu pueblo ta 
paga nan pe, nan ta yega Par- 
lamento na pia di trabao pa 
sigui cu nan show cu prensa. 
Y aunke Marisol a wordo 
acusa di ta corupto pa su mes 
partner di coalicion di AVP, 
Benny Sevinger, keto bay e 
coalicion di oposicion lidera 
pa AVP ta mas uni cu nunca. 
Ta Ministerio Publico a pu- 
blica e gran berdad aki ora cu 
a seponeer e acusacion ficti- 
cio di Benito. Ta kico ta uni e 
coalicion di AVP asina fuerte 
cu hasta traicion entre nan, 
nan ta soporta? Lo ta un “bon 
comun en comun?” Lo ta e 
hamber pa poder camufla pa 
e “bon comun?” Un Miguel 
Mansur cu ta grita cu mester 
kita cientos di ambtenaar, kita 
tur overtime di KPA, y laga 
RWZI rementa paso e no kier 
pa inverti den esaki! Esaki ta 
e “bon comun” cu Mike y 
Miguel ta papiando di dje? 
Manera ma bisa anterior- 
mente, esaki ta simplemente 
un “desastre comun!” 

Resultado Sorteo 
november 12 y 13, 2022 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



Letter 


0 
0 
0 


0 


0 
4 


119 


0 
0 
0 
0 
0 



7 



FP 


7092 


www.lottoaruba.com 


resultado : Sorteo 12 nov 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


0649 
110.000,- 


x Jackpot 
x match 4+ 


Proximo Jackpot 


X2 


383 


x Jackpot 


Sorteo # 3738 
Sorteo # 


Sorteo # 1794 


2404 


8620 


Sorteo # 3738 


9555 


x Jackpot 


x match 4 
x afl. 12,00 


4459 


Sorteo # 3738 


Sorteo # 612 


x afl. 500,00 


x afl.15,00 
x afl 50.00 


Libra 


Sorteo # 


x afl 8,00 


Mega Ball 


Proximo Jackpot 


300.000,- 


x match 4 


x match 4 
53.000,- 


Proximo Jackpot 


Sorteo # 


Sorteo # 5938 


Afl. 400.000,- 




34 
Letter 
M 


0 
0 
2 


76 


0 
9 


144 


0 
0 
0 
0 
0 



7 



X2 
01-07-09-11-21 


11-25-26-29-35 


6731 


www.lottoaruba.com 


resultado : Sorteo 12 nov 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


5866 
120.000,- 


x Jackpot 
x match 4+ 


Proximo Jackpot 


FP 


998 


x Jackpot 


Sorteo # 7791 
Sorteo # 2336 


Sorteo # 1540 


3143 


6847 


Sorteo # 6835 


8329 


x Jackpot 


x match 4 
x afl. 12,00 


4098 


Sorteo # 5594 


Sorteo # 524 


x afl. 500,00 


x afl.15,00 
x afl 50.00 


Scorpio 


Sorteo # 


x afl 8,00 


Mega Ball: 


Proximo Jackpot 


300.000,- 


x match 4 


x match 4 
54.000,- 


Proximo Jackpot 


Sorteo # 


Sorteo # 5944 


Afl. 400.000,- 




Letter 


0 
0 
0 


0 


0 
4 


119 


0 
0 
0 
0 
0 



7 



x match 4 
55.000,- 


Proximo Jackpot 


Sorteo # 


Sorteo # 5938 


Sorteo # 


x afl 8,00 


Mega Ball 


Proximo Jackpot 


300.000,- 


x match 4 


7098 


Sorteo # 3739 


Sorteo # 613 


x afl. 500,00 


x afl.15,00 
x afl 50.00 


CAPRICORNIO 


X2 


671 


x Jackpot 


Sorteo # 3739 
Sorteo # 


Sorteo # 1795 


6752 


8416 


Sorteo # 3739 


6162 


x Jackpot 


x match 4 
x afl. 12,00 


www.lottoaruba.com 


resultado : Sorteo 13 nov 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5148 


120.000,- 


x Jackpot 
x match 4+ 


Proximo Jackpot 


x2 
03-04-06-16-22 


3690 


Afl. 400.000,- 


diario 
Korsou 
super4 
flamingo 


2783 
4855 
4713 
7410 
8361 
6731 
super5 
1939 
3283 
0128 
- 
4354 


diario 
Korsou 
super4 
flamingo 


6637 
4506 
6853 
3624 
1357 
9642 
super5 
5330 
9227 
5211 
87375 
1422 


diadomingo 


Programa 
informativo 
‘Haci nos 
Herencia 
Cultural 
accesibel!’ 


Siglo XXI ta caracterisa 
pa digitalisacion y inno- 
vacion na nivel global. 
Digitalisacion ta cambi- 
ando mundo ya cu e ta 
cambia nos forma di biba 
y traha pa manera mas 
eficiente. 
Digitalisacion 
ta hopi importante tambe 
pa preserva y haci accesi- 
bel nos herencia cultural. 


Den cuadro di esaki Minis- 
ter Xiomara Maduro ta pre- 
senta dos programa durante 
cual lo brinda informacion 
tocante trabounan cu a y ta 
wordo haci pa salvaguardia e 
coleccion di Pais Aruba. 


Minister di Cultura ta infor- 
ma cu Biblioteca Nacional 
Aruba y Archivo Nacional 
Aruba y UNOCA ta trahan- 
do conhuntamente pa asina 
yega na un Plataforma digi- 
tal di nos coleccion nacional 
di Aruba. Durante e prome 
programa aki, sr. Peter Scho- 
ling di Biblioteca Nacional 
Aruba, sr. Raymond Her- 
nandez, sr. Edric Croes y sr. 
Johny van Eerden di Archivo 
Nacional Aruba lo elabora 
riba e trabounan haci di digi- 
talisacion pa pone e informa- 
cion accesibel pa tur hende. 


E prome programa di ‘Haci 
nos Herencia Cultural ac- 
cesibel’ lo wordo pasa di- 
aluna dia 14 di november pa 
7’or di anochi na TeleAruba 
y diamars, dia 15 di novem- 
ber pa 8’or na DiarioTV. 


Ticket di entrada pa e show di “The Nutcracker” di 
Kozlov Dance Academy ta na benta 


Kozlov Dance Academy lo 
bay tin dos presentacion 
di e ballet clasico di Pasco 
“The Nutcracker “ na Cas 
di Cultura, riba diasabra 3 
di december pa 7:00pm y 
diadomingo 4 di decem- 
ber pa 3:00 pm . 


E elenco di e balet Australia- 
no a presenta e produccion di 
Kozlov Dance Academy ‘The 
Nutcracker’ pa prome bi- 
aha den ‘The Sydney Opera 
House’ na 1981 bou direc- 
cion di Leonid Kozlov, direc- 
tor actual di Kozlov Dance 
Academy, cu ta ex bailado 
principal di e companianan 
tan renombra, Bolshoi bal- 
let di Moscow, Russia y New 
York City Ballet. Como di- 
rector di Kozlov Dance Acad- 
emy, Leonid Kozlov a sa di 
captiva e publico na Merca 
y Aruba desde aña 1993 cu 


su coreografianan extraordi- 
nario acompaña pa musica 
inolvidabel di Tchaikovsky cu 
trahenan y decoracion di sce- 
nario luhoso den e tayer di e 
teatro di e Bolshoi Ballet. 


E studiantenan di Kozlov 
Dance 
Academy 
lo 
bay 


desplega diferente rol, desde 
e rol principal di “Clara” te 
cu “The Snowflakes “, cu nan 
ta bay baila riba spitzen. Sigur 
cu nan lo haci un impacto 
riba e comunidad di Aruba, 
cu nan elegancia y profesion- 
alismo . Kozlov Dance Acad- 
emy ta den su di noveno tem- 


porada riba nos isla y ta sigui 
educa e studiantenan cu un 
calidad halto di ballet clasico. 


“The Nutcracker “ ta e in- 
troduccion perfecto di ballet 
clasico. E presentacion aki ta 
apto pa mucha di 3 aña bay 
ariba y ta un espectaculo ideal 
pa celebra e dianan festivo. 
Ticketnan y ta obtenibel na 
Van Dorp Bookstore, Dakota, 
na Kozlov Dance Academy, 
cu ta situa na Vondellaan 19- 
D y na Cas di Cultura. 


Pa mas informacion por 
yama 564-2670 of por bishita 
www.kozlovdance.com . Pa 
keda actualisa riba tur e pre- 
paracionnan p’e presentacion 
sigui nos riba nos facebook : 
www.facebook.com/ Kozlov- 
DanceAcademy 

Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
Eagle 
Tel. 587 9011 


San Nicolas: 
San Nicolas 
Tel. 584 5712 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


a v i s o @ b o n d i a . c o m 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


TA BENDE 
Combo di regalo pa tur 
ocasion: mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 


laba muebles 


laba tapijt 


laba sienta di auto 


laba vloer 
Tel. 593 9464 
SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 


apartment 1 camber, baño, sala 
y cushina na Caya mangasina 
26 (mabon) inclu. Cable y inter- 
net Prijs / borg. afl.800 
Tel.741 1314 


__________________________________________ 


SERVICIO PUBLICO 


mi ta ofrece servicio pa pa hasi 
trabou di limpiesa parte mainta 


mi tin transporte 
Tel : 565 5807 


_____________________________________ 


TA HUUR 


un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 
Sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BUSCA 
trabow pa wak pa mucha y 
hasi cas limpi 
Tel. 569 3253 
_________________________ 


TA BENDE 
Caha di orgel. 
Tin 3 cylinder nobo. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 


mi ta cuida mucha “ baby sister”. 
Mi tin bon experiencia 
y bon cuido 
Te. 562 5941 
_________________________ 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi” 
Salmo 33 


Cu dolor na nos curason, nos ta participa 
fayecimento di nos ser stima: 


Sr. David D. de Kort 
Cariñosamente yama “Dachi” 
*10-05-1962 - †11-11-2022 


Acto di despedida lo wordo anuncia despues 


obituario 
a22 


Dialuna 14 november 2022 


Cu dolor na nos Curason nos ta anuncia 
fayecimento di : 



Astrid Frigerio 
*14 November 1938 
† 6 November 2022 


Na nomber di su: 


Esposo : † Felix Laclé 


Yiunan : 
Mario Laclé y Li-z Van Bree (na Hulanda) 
Rudolf Laclé y Carla Laclé Perez Algarin 
Gregory Laclé y Kitty Laclé Beumers 


Nieto(a)nan: 
Kimberley Laclé y Luis Leiva 
Lindsay Laclé (na Hulanda) 
Leroy Laclé y Teuntje Manders (na Hulanda) 
Bryan Laclé 
Leendrick Laclé y Nicolle Dudkewicz 
Elizardo Laclé y Jordy Cornelissen (na Hulanda) 
Nina Laclé 
Genesis Laclé 


Bisanieto: 
Olivia y Noah Leiva 


Un Danki Special na Stichting Hope pa tur e 
Cuida nos Mama/Suegra/Wela a ricibi. 


Cremashon a tuma lugar den seno familiar. 


Bou di alanan di Dios mi ta sigur, Abo cu a biba bou 
amparo di altisimo, ta hospeda den sombra di Dios 
Omnipotente. 
Bisa Señor: Mi refugio, mi forti, mi Dios, den kende 
mi ta pone mi confiansa 


Cu honda pena, pero conforme cu bolontad di Dios 
nos ta anuncia cu a fayece cristianamente: 


Bernadetta Gei - Gei 
Mihor conoci como: “Bebe” “Baby” Oma y Alegria 
*13-12-1947 - †08-11-2022 


Na nomber di su: 
Casa: 
Innocencio Gei 
Yuinan: Rina Gei y Jeanpierre Schwengle 
Jeanet Gei y Nason Martha 


Nieta(o)nan: 
Steve Croes, Evan Gei, Aliyah 
Schwengle 


Rumanan: 
†Sixto Gei 
†Jacobo Gei 
†Filemon Gei 
Sra Vda Rosalinda Dijkhoff Gei 
Maria Tromp-Gei y Maikel Tromp 
Lourdes Gei 
Mescos cu ruman: Nicolaas Gei 


Cuñanan: 
Ninita Gei 
Maria Gei 
Maria Gei Thiel 
†Juana Gei-Figaroa 


Swanan: Alberto Gei y Glenda y famia 
Filo Gei y Anita y famia na Hulanda 
Nicolaas Gei y Helena y famia 
Fabio Gei 
Florentino Gei y famia 
†Emilio Dijkhoff 
Sobrina(o)nan: Theo, Monica, Benedicta, 
Nicolina,Christina, Hija Raul, Jalitza 
†Lesley Dijkhoff, †Mark Dijkhoff 
Sobrino stima: Michael Tromp 


Tur primo y prima nan y demas famia verpleegster 
y Broeder nan di SABA y Dialyse Kliniek,Lite Life, 
Hospitaal, Dr Mauro Cuba, Dr R. Kock, Dr Y. 
Casseres, Dr C. Vallejo 
Amiganan: 
Rosa Duarte, Fransisca Duarte, 
Nanoek Chung Richardson, Stella Toppenberg, 
Mayra (ex secr. dialyse kliniek) 
Consuegra y consuegro: Leo y Maria Schwengle, 
Imelda Flemming, Ronald Martha 


Demas famia: Gei, Schwengle, Martha, Tromp, 
Dijkhoff, Thiel, Figaroa, 


Ta invita pa asisti na e acto di entiero cual lo tuma 
lugar dialuna 14 di november 2022 for di 2 or pa 4 
or di atardi e difunto lo reposa den misa Santa Ana 
na Noord. Despues lo sali pa Santana Catolico na 
Noord. 


Nos ta pidi disculpa si den nos tristesa nos por a 
lubida un of mas famia. 


Lo tin un box disponibel pa Micky Foundation. 


Despues di entiero no ta ricibi bishita di condolencia 
na cas. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa fayecimento 
di: 


Sr. Urbano Kelly 
*01-04-1951 - †08-11-2022 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di nos ser stima, 


Maria M. Erasmus 
Cariñosamente yama “Chia of Dudu” 
*06-01-1961 - †04-11-2022 


Acto di entiero lo wordo anuncia despues 


servicio A23 


Dialuna 14 november 2022 


30 aña di cantica pa mucha 1993-2022 


Biblioteca Nacional Aru- 
ba a presenta 30 edicion di 
su Festival di Buki pa Mu- 
cha den ultimo 3 decada 
pa stimula lesamento na 
Aruba como cu lesamento 
ta hopi importante pa e 
desaroyo di cada mucha. 
Y alabes biblioteca ta pro- 
move e placer di lesamen- 
to. Den cada festival taba- 
tin un cantica special pa e 
festival. 


Awor biblioteca ta presenta 
un compilacion di tur cantica 
di e ultimo 30 aña. Esaki pa 
no lubida e canticanan y pa 
documenta un parti di histo- 
ria di musica na Aruba. 
E buki ta ofrece 2CD cu tur 


e canticanan y letra di cada 
cantica cu a compone du- 
rante e 30 aña di exsistencia 
di Festival di Buki pa Mucha. 
E publicacion aki ta ilustra 
pa artista visual y diseñador 
di moda, Vanessa Paulina. E 
buki ta na benta riba dia di e 
apertura di e Festival di Buki 
pa Mucha na Cas di Cultura 
di 5or pa 7or y despues e ta na 
benta na biblioteca na Playa y 
San Nicolas. 


Durante añanan diferente 
compositor y musico a com- 
pone un cantica pa e festival. 
Por menciona Hubert Booi 
(QEPD), Franklin Granadil- 
lo, Maybeline Arends-Croes, 
Igor Hasham, Michael Odor, 


Lilia Luidens, Johnny Croes 
y Victor Camacho, Ruthie 
Pantophlet, Arnell Salsbach, 
Orlando 
Gooch, 
Robert 
Reeberg, Dennis van Put- 
ten, Hershell Rosario, Lem 
Pietersz, Robert Thiel, Eric 
Rincones, Marta Figueroa, 
Uranis 
Boekhoudt, 
Jen- 
ny Laclé-Boezem, Maikol 
Lugo, Tjeerd P. Oosterhuis, 
Sergio Tjie-A-Loi, Zulaika 
Geerman, Mario Chow, Jer- 
emy Bonarriba, Stephanie 
Gravenhorst, , Sergio Silva, 
Reno Steba. 


Cantantenan ta: Coro Tutti 
Frutti, 
Quincy 
Hasham, 
Margaret Marin, Angelitos, 
Voznan 
Alegre, 
Chanella 


Lopes, Coro De Trupialen, 
Tipico 
Macuarima, 
Coro 
Pierewietje, Coro di Lila 
Richardson, Alana Pitre Bor- 
ja, Whitney Elizabeth Nin 
Pena, Jazmin Valdez Tejeda, 
Eliyah Tjie-A-Loi, Mayrien 
Correa, 
Abraham 
Panto- 
phlet, Clint Pantophlet, Lady 
Pantophlet, Antonieta Ras, 
Hubert Ras, Mary-Jane Ras, 
Ana Sanchez, Mirto Maduro, 
Caylee Fraser, Cayden Fraser, 


Shenely Pines, Ces Sy, Ryah 
Sy, My-Shelyo Pines, Carl- 
Anthony Petrocchi, Kitai de 
Jongh y coro di Antonieta 
Booi-Ras, Pitbull Singing 
Production Kids bou guia di 
Ruth Gaarie y tambe Ambar 
Silva. 


Levendig Uitgever a publica 
e buki aki, redaccion ta di 
Sophiene Maduro-Verhaegh. 
ISBN 978 90 83222 26 


Grupo di Apoyo Trans 


Diaranson 22 November na 
HIAS Community Center 
riba L.G. Smith Blvd. 128 
(banda di Wendy’s) cumin- 
sando 7:30 pm lo tuma luga 
e segundo reunion di e gru- 
po di apoyo pa comunidad 
transgenero, no binario y no- 
conformando. 


Personanan transgenero ta 
esnan cu un identidad di gen- 
ero diferente di esun cu nan 
a wordo prescribi na nace- 
mento. Personanan cisgenero 
ta esnan cu un identidad di 
genero cu ta cuadra cu loke 
nan a wordo prescribi na 
nacemento. 


Comunidad transgenero, in- 
cluyendo esnan no-binario 
y no conformando por ex- 
periencia stress significativo 
nabegando un mundo cu ta 
trata ser cisgenero como e 
norma. Falta di conocemento 


di loke kiermen ta trans y 
maltrata personanan cu no ta 
cuadra dentro di e norma tin 
su efectonan negativo. Wordo 
prescribi un genero ekiboca 
por hiba na trauma psicologi- 
co, pero tin otro hende pa pa- 
pia cu, por haci un diferencia 
grandi den bo capacidad pa 
enfrenta. 


Mirando e necesidad pa un 
grupo di apoyo pa esnan trans 
na Aruba, diferente activista 
a uni pa brinda e espacio nec- 
esario aki. E grupo lo wor- 
do facilita door di psicologo 
Jermin Bell hunto cu activ- 
ista trans Sr. Veer Alwani. E 
plataforma aki lo sirbi como 
un luga sigur(safe space) ca- 
minda participantenan por 
comparti nan experiencianan. 
Sr. Bell ta 
spera di sigui sondea y com- 
pronde kico e necesidadnan 
di e comunidad ta y con por 


brinda miho sosten psicoso- 
cial. Sr. Alwani, un homber 
trans, cu experiencia di par- 
ticipa den gruponan similar 
na Merca, conoce e beneficio 
di gruponan similar na otro 
pais y ta spera cu mas consci- 
entisacion por yuda crea un 
sociedad mas inclusivo. 


Mientras Hulanda ta bezig 
ta debati un di e leynan di 
genero mas progresivo na 
mundo, aki na Aruba no tin 
caminda di cana pa esnan 
trans por actualisa nan docu- 
mentonan oficial. Aunke ta 
posibel pa tur 


hende bay corte y legalmente 
cambia nan nomber, no tin 
posibilidad na Aruba pa 
cambia un persona su gen- 
ero of opta pa ningun genero 
manera algun pais ta permiti 
y ta wordo describi cu un X 
den documentonan oficial. 


E prome paso di trece tur 
esnan di comunidad trans 
hunto ya a tuma luga. Unda 
a habri e dialogo pa mira con 
por brinda sosten y tuma ac- 
cion pa mehora bida di e co- 
munidad. Awo ta importante 
pa keda consistente den 
brinda e espacio aki na e co- 
munidad aki. 
Esnan interesa por tuma con- 
tacto cu veeralwani@gmail. 
com pa mas informacion. 


Aunke no ta necesario, es- 
nan cu ta desea por avisa di 
nan participacion na Veer su 
email pa asina yuda e organ- 
isadonan cu preparacionnan. 


Participacion na e evento ta 
completamente gratis, NO 
tin necesidad di registra (por 
simplemente presenta e ano- 
chi) y tanto presencia como 
loke keda discuti lo ta com- 
pletamente 
CONFIDEN- 
CIAL. 


internacional 
a24 

Accidente di avion na Dallas ta cobra bida di seis persona 


(AP) — Dos avion militar 
historico a boks y cay abao 
den un bala di candela du- 
rante un show aereo na 
Dallas, lagando seis per- 
sona morto, oficialnan a 
bisa. 


Oficialnan di transporte na- 
cional tabata investigando e 
causa di e accidente diasabra 
entre un avion bomber di era 
di Segundo Guera Mundial 
y un fighter jet. E accidente 
a sucede tres aña despues di 
e accidente di un bomber na 
Connecticut cu a resulta den 
siete morto, memey di preo- 
cupacion andando tocante e 
seguridad di shownan aereo 
involucrando avionnan di 
guera mas antiguo. E com- 
pania doño di e avionnan 
bulando den e show Wings 


Over Dallas tabatin otro ac- 
cidente den su mas di 60 aña 
di historia. 


Trahadornan di emergencia a 
core yega e sitio na Dallas Ex- 
ecutive Airport, como 16km 
for di downtown di e ciudad. 


Por a mira restonan di avion 
den un area cu yerba den 
perimetro di e aeropuerto. 


Hues di Condado Dallas, 
Clay Jenkins a tweet ayera cu 
e accidente a cobra seis bida, 
citando e dokter forense di 


e condado. Autoridadnan ta 
continua trabao pa identifica 
e victimanan, el a bisa. No 
tabata cla si tabatin herido 
of fatalidad na tera. Departa- 
mento di Bombero di Dallas 
a bisa Dallas Morning News 
cu no tabatin reportahenan di 
herido eynan. 


Hunta Nacional di Seguridad 
den Transport a tuma control 
di e escena di e accidente, cu 
polis y bombero local du- 
nando sosten, segun alcalde 
di Dallas, Eric Johnson a bisa. 
Administracion Federal di 
Aviacion tambe ta bay inves- 
tiga, oficialnan a bisa. E avi- 
onnan a dal den otro pa alre- 
dedor di 1:20pm, FAA a bisa 
den un declaracion. 


Oficialnan no a specifica cu- 


anto hende tabatin den cada 
avion, pero Hank Coates, 
presidente di Commemora- 
tive Air Force, e compania 
doño di e avionnan y cu a pre- 
para e show aereo, a bisa cu 
un di e avionnan, un bomber 
B-17 Flying Fortress, tipi- 
camente tin un tripulacion 
di cuatro of cinco persona. 
E otro, un P-63 Kingcobra 
fighter plane tin un solo pi- 
loto. Pilotonan boluntario 
cu a ricibi training ta bula e 
avionnan, hopi biaha nan ta 
pilotonan retira. 


Varios video riba rednan so- 
cial a mustra e avion fighter 
ta bula dal den e bomber, 
causando cu ambos a crash 
rapidamente cay abao y lansa 
un bala grandi di huma y can- 
dela. 


Bom ta sacudi Istanbul: seis morto y decenas di herido 


(AP) — Un bom a sacudi 
un avenida principal di 
peaton den curason di Is- 
tanbul ayera, matando seis 
persona, heridando varios 
decena y lagando hende ta 
huy for di e explosion. 


Vehiculonan di emergencia a 
core yega na e escena riba Is- 
tiklal Avenue, un caya popu- 
lar yen di tienda y restaurant 
cu ta conduci na e iconico 
Taksim Square. Den un video 
online, por scucha un explo- 
sion fuerte y mira un flash 
mientras peatonnan ta core 
huy. 


Presidente 
Turco, 
Recep 
Tayyip Erdogan a referi na 
e explosion como un “atake 
traidor” y a bisa cu esnan 
responsable ta bay haya nan 
castigo. E no a bisa ken ta 
tras di e atake, pero a bisa cu 


e incidente tabatin e “holor 
di teror” sin ofrece detaye y 
agregando cu e no ta sigur 
ainda. E presidente a bisa cu 
investigacionnan di polis y 
oficina di gobernador ta an- 
dando, incluyendo revision 
di video di e area. 


Erdogan a bisa cu seis persona 
a perde nan bida Vice Presi- 
dente Fuat Oktay despues a 
actualisa e total di herido na 
81, cu dos den condicion se- 
rio, y tambe a bisa cu tabata 
mustra como un atake teror- 
ista. 


Cantidad di gobierno stran- 
hero a ofrece nan condolen- 
cia, incluyendo bisiña Grecia, 
cu cual relacionnan ta tenso. 
Prome 
minister 
Kyriakos 
Mitsotakis a bisa cu e tabata 
den “shock y tristo pa e noti- 
cia di e terible atake”. 


Turkia a sufri un ola di bom 
entre 2015 y 2017 cu a laga 
mas di 500 civil y personal 
di seguridad morto. Algun di 
e atakenan tabata na man di 
grupo Estado Islamico, mien- 
tras otronan tabata ehecuta pa 
militantenan Kurdo cu a di- 
rigi un insurgencia di decadas 
contra estado Turco pa mayor 
autonomia of independencia. 
Turkia ta bin bringando e 
militantenan – conoci como 
PKK y considera un organi- 
sacion terorista pa Turkia, 
Merca y Union Europeo – na 
e sur oriente di e pais pa añas. 


Despues di e atakenan, Turkia 
a lansa operacionnan militar a 
traves di frontera den Siria y 
nort di Irak contra militan- 
tenan Kurdo, mientras tambe 
tabata tuma accion contra 
politico, periodista y activ- 


istanan Kurdo na cas, door 
di leynan amplio di teror cu 
criticonan ta bisa ta un forma 
pa silencia disidencia. 


Vigilante di medionan di co- 
municacion Turco a impone 
restriccionnan temporal riba 
reportahenan di explosion 
di ayera – un movida cu ta 


prohibi uso di video graba di 
cerca y potret di e explosion. 
Conseho Supremo di Radio 
y Television den pasado a im- 
pone prohibicionnan similar 
despues di atake y accidente. 
Acceso na algun contenido 
riba Twitter y otro rednan so- 
cial tabata limita. 


Chekeo na frontera Frances pa politica 
Italiano riba migracion 


(AP) — Rijnan a forma 
ayera na e frontera Ital- 
iano cu Francia despues 
di e decision di Paris pa 
reenforsa control di fron- 
tera pa motibo di un dis- 
puta diplomatico cu Italia 
tocante politica di migra- 
cion y barconan di res- 
cate humanitario cu no ta 


mustra di tin fin. 


E crusada Ventimiglia-Men- 
ton den costa pinturesco den 
Mediteraneo hopi biaha ta un 
flashpoint di debate di mi- 
gracion, cu campamentonan 
improvisa dunando shelter 
na migrantenan cu ta purba 
crusa bay den Francia despu- 


es di yega Italia. Ayera mainta, 
varios decena di migrante ta- 
bata drumi riba matras bao di 
un autopista – cantidadnan 
cu por aumenta mientras 
Francia ta intensifica accion. 
Francia a anuncia e siman aki 
cu ta mandando 500 oficial 
adicional pa reforsa su fron- 
tera cu Italia, y a anuncia con- 
trol “serio” di paspoort, den 
represalia pa e atraso di Italia 
den yuda barconan humani- 
tario cu ta rescata migrante 
den Mediteraneo. Polis a 
controla autonan crusando 
e frontera ayera, deteniendo 


migrante, y a patruya trein. 
Gobierno nobo di Italia dirigi 
pa ultra-derecha, encabesa pa 
premier Giorgia Meloni, a 
priminti cu Italia no ta bay ta 
e punto principal di entrada 
pa migrantenan abordo di 
barconan di traficadornan for 
di Libia mas, y ta exigiendo 
pa Europa haci mas pa carga 
e peso y regula gruponan di 
ayudo cu ta opera barconan 
di rescate den Mediteraneo. 
Den represalia, Francia a 
anuncia cu ta retirando di un 
mecanismo di “solidaridad” 
di Union Europeo, aproba na 


juni pa reloca 3mil migrante 
for di Italia. 
Italia a yama e respuesta di 
Francia “disproporcional” y 
“agresivo” y a gana sosten di 
paisnan Mediteraneo incluy- 
endo Grecia, Malta y Cyprus. 
E cuatro pais a publica un 
declaracion conhunto den 
weekend, pidiendo un me- 
canismo nobo y obligatorio 
di solidaridad pa tuma mi- 
grante. Ademas nan a exigi 
Comision Europeo pa inicia 
negociacionnan pa mehora 
regulacion di barconan di 
rescate priva. 


